title: Απόφαση της Επιτροπής, της 10ης Αυγούστου 2010 , για τη σύσταση της ομάδας των ευρωπαϊκών ρυθμιστικών αρχών του τομέα παροχής ταχυδρομικών υπηρεσιών  Κείμενο που παρουσιάζει ενδιαφέρον για τον ΕΟΧ

text:
               11.8.2010

               EL

               Επίσημη Εφημερίδα της Ευρωπαϊκής Ένωσης

               C 217/7

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 10ης Αυγούστου 2010
   για τη σύσταση της ομάδας των ευρωπαϊκών ρυθμιστικών αρχών του τομέα παροχής ταχυδρομικών υπηρεσιών
   (Κείμενο που παρουσιάζει ενδιαφέρον για τον ΕΟΧ)
   2010/C 217/07
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Η οδηγία 97/67/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 1997, σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών θεσπίζει ένα ρυθμιστικό πλαίσιο που αφορά στους όρους οι οποίοι διέπουν την παροχή ταχυδρομικών υπηρεσιών εντός της Ευρωπαϊκής Ένωσης και στην εγκαθίδρυση της εσωτερικής αγοράς ταχυδρομικών υπηρεσιών.

               (2)

               Η οδηγία 97/67/ΕΚ επιβάλλει στα κράτη μέλη την υποχρέωση να ορίσουν μία ή περισσότερες εθνικές κανονιστικές αρχές για τον τομέα των ταχυδρομείων, ενόψει εκπλήρωσης των ρυθμιστικών καθηκόντων που εξειδικεύονται στην οδηγία αυτή. Οι εν λόγω εθνικές κανονιστικές αρχές θα πρέπει να είναι νομικώς και λειτουργικώς ανεξάρτητες από τους ταχυδρομικούς φορείς εκμετάλλευσης των κρατών μελών. Τα κράτη μέλη τα οποία διατηρούν κυριότητα ή έλεγχο επί των ταχυδρομικών φορέων εκμετάλλευσης οφείλουν επίσης να εξασφαλίζουν αποτελεσματικό διαρθρωτικό διαχωρισμό των κανονιστικών λειτουργιών από δραστηριότητες συνδεόμενες με την κυριότητα και τον έλεγχο.

               (3)

               Οι αρμοδιότητες και τα καθήκοντα των εθνικών κανονιστικών αρχών διαφέρουν σημαντικό βαθμό ανάμεσα στα κράτη μέλη.

               (4)

               Η οδηγία 97/67/ΕΚ παρέχει περιθώρια ευελιξίας σε ορισμένα πεδία, ώστε κατά την εφαρμογή των κοινών κανόνων να λαμβάνονται υπόψη οι εθνικές συνθήκες. Για να αναπτυχθεί με επιτυχία η εσωτερική αγορά ταχυδρομικών υπηρεσιών, είναι ουσιώδης η ομοιόμορφη εφαρμογή των οικείων κανόνων σε όλα τα κράτη μέλη.

               (5)

               Είναι, ως εκ τούτου, απαραίτητη η σύσταση μιας ομάδας από μέλη των εθνικών κανονιστικών αρχών στον τομέα των ταχυδρομικών υπηρεσιών και να προσδιοριστούν τα καθήκοντά της και η διάρθρωσή της.

               (6)

               Η ομάδα θα πρέπει να λειτουργεί ως φορέας προβληματισμού, συζητήσεων και παροχής συμβουλών στην Επιτροπή στο πεδίο των ταχυδρομικών υπηρεσιών. Θα πρέπει να διευκολύνει τη συνεννόηση, τον συντονισμό και τη συνεργασία μεταξύ των ανεξάρτητων εθνικών κανονιστικών αρχών των κρατών μελών καθώς και μεταξύ των αρχών αυτών και της Επιτροπής, με στόχο την εδραίωση της εσωτερικής αγοράς ταχυδρομικών υπηρεσιών και να διασφαλίζει την ομοιόμορφη εφαρμογή της οδηγίας 97/67/ΕΚ σε όλα τα κράτη μέλη.

               (7)

               Θα πρέπει να καθορισθούν κανόνες σχετικά με την δημοσιοποίηση πληροφοριών από τα μέλη της ομάδας, τηρουμένων των κανόνων της Επιτροπής για την ασφάλεια, όπως αυτοί εμφαίνονται στο παράρτημα της απόφασης 2001/844/ΕΚ, ΕΚΑΧ, Ευρατόμ (1) της Επιτροπής.

               (8)

               Τα δεδομένα προσωπικού χαρακτήρα που αφορούν τα μέλη της ομάδας πρέπει να υποβάλλονται σε επεξεργασία σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (2).

         ΑΠΟΦΑΣΙΖΕΙ:
   Άρθρο 1
   Αντικείμενο
   Με την παρούσα απόφαση ιδρύεται η ομάδα των ευρωπαϊκών ρυθμιστικών αρχών του τομέα των ταχυδρομικών υπηρεσιών, εφεξής αναφερόμενη ως «η ομάδα».
   Άρθρο 2
   Καθήκοντα
   Τα καθήκοντα της ομάδας είναι:

               (α)

               να παρέχει συμβουλές και συνδρομή στην Επιτροπή στο πλαίσιο εδραίωσης της εσωτερικής αγοράς ταχυδρομικών υπηρεσιών·

               (β)

               να παρέχει συμβουλές και συνδρομή στην Επιτροπή, εντός των ορίων των αρμοδιοτήτων της, επί οιουδήποτε θέματος συναφούς προς την παροχή ταχυδρομικών υπηρεσιών·

               (γ)

               να παρέχει συμβουλές και συνδρομή στην Επιτροπή με αντικείμενο την ανάπτυξη της εσωτερικής αγοράς ταχυδρομικών υπηρεσιών και την ομοιόμορφη εφαρμογή σε όλα τα κράτη μέλη του ρυθμιστικού πλαισίου παροχής ταχυδρομικών υπηρεσιών·

               (δ)

               να διαβουλεύεται κατά τρόπο διεξοδικό και διαφανή, σε συμφωνία με την Επιτροπή, και σε πρώιμο στάδιο των εργασιών των εμπειρογνωμόνων της με τους παράγοντες της αγοράς, με τους καταναλωτές και με τους τελικούς χρήστες.

         Άρθρο 3
   Μέλη
   1.   Η ομάδα απαρτίζεται από τις εθνικές κανονιστικές αρχές του τομέα των ταχυδρομικών υπηρεσιών. Τις εν λόγω αρχές θα αντιπροσωπεύουν οι προϊστάμενοί τους ή, σε εξαιρετικές περιπτώσεις άλλοι εκπρόσωποι, όπως εμφαίνονται στο παράρτημα της παρούσας. Κάθε κράτος μέλος εκπροσωπείται από ένα μέλος.
   2.   Τα ονόματα των εθνικών αρχών δημοσιεύονται στο μητρώο των ομάδων εμπειρογνωμόνων της Επιτροπής.
   Άρθρο 4
   Λειτουργία
   1.   Η ομάδα εκλέγει πρόεδρο μεταξύ των μελών της. O πρόεδρος συγκαλεί τις συνεδριάσεις της ομάδας σε συμφωνία με την Επιτροπή.
   2.   Σε συμφωνία με την Επιτροπή, επιτρέπεται η σύσταση υποομάδων για την εξέταση συγκεκριμένων ζητημάτων βάσει εντολής της ομάδας.
   3.   Οι ανεξάρτητες εθνικές κανονιστικές αρχές του τομέα παροχής ταχυδρομικών υπηρεσιών των κρατών του Ευρωπαϊκού Οικονομικού Χώρου (ΕΟΧ), τα οποία δεν είναι κράτη μέλη, όπως και των κρατών εκείνων τα οποία είναι υποψήφια για προσχώρηση στην Ευρωπαϊκή Ένωση έχουν την ιδιότητα παρατηρητή και εκπροσωπούνται στο ενδεδειγμένο επίπεδο. Η ομάδα δύναται, κατόπιν συμφωνίας με τον εκπρόσωπο της Επιτροπής, να καλεί σε ειδικές περιπτώσεις και άλλους εμπειρογνώμονες και παρατηρητές στις συνεδριάσεις της.
   4.   Τα μέλη των ομάδων εμπειρογνωμόνων και οι εκπρόσωποί τους, καθώς και οι προσκαλούμενοι εμπειρογνώμονες και παρατηρητές, συμμορφώνονται με τις διατάξεις περί τήρησης του επαγγελματικού απορρήτου που ορίζονται στις Συνθήκες και με τους κανόνες εφαρμογής τους, καθώς και με τους κανόνες της Επιτροπής σχετικά με την ασφάλεια όσον αφορά την προστασία διαβαθμισμένων πληροφοριών της ΕΕ, όπως αυτοί ορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ της Επιτροπής. Σε περίπτωση μη τήρησης των εν λόγω διατάξεων η Επιτροπή δύναται να λάβει κάθε ενδεδειγμένο μέτρο.
   5.   Η ομάδα και οι υποομάδες της συνεδριάζουν κατά κανόνα σε γραφεία της Επιτροπής, σύμφωνα με τις διαδικασίες και το χρονοδιάγραμμα που καθορίζει η τελευταία. Η Επιτροπή εξασφαλίζει τις υπηρεσίες γραμματειακής υποστήριξης. Στις συνεδριάσεις δύνανται να συμμετέχουν και άλλοι υπάλληλοι της Επιτροπής για τους οποίους οι εργασίες της ομάδας ή των υποομάδων της παρουσιάζουν ενδιαφέρον.
   6.   Η ομάδα καταστρώνει τον εσωτερικό κανονισμό της βασιζόμενη στον πρότυπο εσωτερικό κανονισμό που έχει εγκρίνει η Επιτροπή (3).
   Άρθρο 5
   Έξοδα συνεδριάσεων
   1.   Η Επιτροπή αποδίδει τα έξοδα ταξιδίου και, κατά περίπτωση, διαμονής των μελών, εμπειρογνωμόνων και παρατηρητών, τα οποία συμμετέχουν στις εργασίες της ομάδας, σύμφωνα με τους κανόνες της Επιτροπής για την αποζημίωση εξωτερικών εμπειρογνωμόνων.
   2.   Τα μέλη, οι εμπειρογνώμονες και οι παρατηρητές παρέχουν τις υπηρεσίες τους αφιλοκερδώς.
   3.   Τα έξοδα διοργάνωσης των συνεδριάσεων επιστρέφονται εντός των ορίων του ετήσιου προϋπολογισμού που διατίθεται στην ομάδα από τις αρμόδιες υπηρεσίες της Επιτροπής.
   Άρθρο 6
   Ετήσια έκθεση
   Η ομάδα υποβάλλει στην Επιτροπή ετήσια έκθεση των δραστηριοτήτων της.
   Άρθρο 7
   Εφαρμογή
   1.   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   2.   Η ομάδα αναλαμβάνει τα καθήκοντά της κατά την ημερομηνία έναρξης της ισχύος της παρούσας απόφασης.

      Βρυξέλλες, 10 Αυγούστου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 317 της 3.12.2001, σ. 1.

      (2)  ΕΕ L 8 της 12.1.2001, σ. 1.

      (3)  Βλέπε πρότυπο εσωτερικό κανονισμό — Παράρτημα III του εγγράφου SEC(2005) 1004.

      ΠΑΡΑΡΤΗΜΑ

         Κατάλογος των μελών της ομάδας των ευρωπαϊκών ρυθμιστικών αρχών του τομέα παροχής ταχυδρομικών υπηρεσιών

                  Χώρα

                  Εθνική Κανονιστική Αρχή

                  Belgique/België

                  Institut belge des services postaux et des télécommunications (IBPT)/Belgisch Instituut voor postdiensten en telecommunicatie (BIPT)

                  България/Bulgaria

                  Комисия за регулиране на съобщенията (КРС)/Communications Regulation Commission (CRC)

                  Česká republika

                  Český telekomunikační úřad (ČTÚ)

                  Danmark

                  Færdselsstyrelsen (FSTYR)

                  Deutschland

                  Bundesnetzagentur für Elektrizität, Gas, Telekommunikation, Post und Eisenbahnen (BNetzA)

                  Eesti

                  Sideamet (SIDEAMET)

                  Ελλάδα/Elláda

                  Εθνική Επιτροπή Τηλεπικοινωνιών και Ταχυδρομείων /Hellenic Telecommunications and Post Commission (EETT)

                  España

                  Commissión Nacional del Sector Postal (CNSP)

                  France

                  Autorité de régulation des communications électroniques et des postes (ARCEP)

                  Ireland

                  Commission for Communications Regulation (ComReg)

                  Κύπρος/Kypros

                  Γραφείο Επιτρόπου Ρυθμίσεως Ηλεκτρονικών Επικοινωνιών και Ταχυδρομείων (ΓΕΡΗΕΤ)/Office of the Commissioner of Electronic Communications and Postal Regulation (OCECPR)

                  Italia

                  Πρέπει να ιδρυθεί ανεξάρτητη ρυθμιστική αρχή σύμφωνα με το άρθρο 37 παράγραφος 2 στοιχείο του Legge 4 giugno 2010, n. 96, Disposizioni per l'adempimento di obblighi derivanti dall’appartenenza dell’Italia alle Comunita’ europee — Legge comunitaria 2009, (GU n. 146 del 25.6.2010 — Suppl. Ordinario n. 138).

                  Latvija

                  Sabiedrisko pakalpojumu regulēšanas komisija (SPRK)

                  Lietuva

                  Ryšių reguliavimo tarnyba (RRT)

                  Luxembourg

                  Institut luxembourgeois de régulation (ILR)

                  Magyarország

                  Nemzeti Hírközlési Hatóság (NHH)

                  Malta

                  L-Awtorità ta’ Malta dwar il-Komunikazzjoni/Malta Communications Authority (MCA)

                  Nederland

                  Onafhankelijke Post en Telecommunicatie Autoriteit (OPTA)

                  Österreich

                  Rundfunk und Telekom Regulierungs-GmbH (RTR)

                  Polska

                  Urząd Komunikacji Elektronicznej (UKE)

                  Portugal

                  Autoridade Nacional de Comunicações (Anacom)

                  România

                  Autoritatea Naționala pentru Administrare si Reglementare in Comunicații (ANCOM)

                  Slovenija

                  Agencija za pošto in elektronske komunikacije Republike Slovenije (APEK)

                  Slovensko

                  Poštový regulačný úrad (PRU)

                  Suomi/Finland

                  Viestintävirasto/Kommunikationsverket (FICORA)

                  Sverige

                  Post- och telestyrelsen (PTS)

                  United Kingdom

                  Postal Services Commission (Postcomm)


title: Απόφαση του Ευρωπαϊκού Κοινοβουλίου σχετικά με τη σύσταση προσωρινής επιτροπής για την εικαζόμενη χρήση ευρωπαϊκών κρατών από τη CIA για τη μεταφορά και την παράνομη κράτηση ατόμων

text:
24.11.2006          EL                         Επίσηµη Εφηµερίδα της Ευρωπαϊκής Ένωσης                                 C 287 E/159
                                                                                Τετάρτη, 18 Ιανουαρίου 2006.
           — να εκτιµήσει το καθεστώς των αξιώσεων που προβάλλονται από ευρωπαίους πολίτες εκτός Ηνωµένου Βασι-
                λείου και την επάρκεια των µέσων που διατίθενται από τη νοµοθεσία του Ηνωµένου Βασιλείου σε κατόχους
                ασφαλιστηρίων συµβολαίων που προέρχονται από άλλα κράτη µέλη·
           — να καταθέσει οιεσδήποτε προτάσεις τις οποίες κρίνει σκόπιµες σχετικά µε το εν λόγω ζήτηµα·
           3. αποφασίζει ότι η εξεταστική επιτροπή θα υποβάλει ενδιάµεση έκθεση στο Κοινοβούλιο εντός 4 µηνών από
           την έναρξη των εργασιών της, µε στόχο να υποβάλει την τελική έκθεση προς το Κοινοβούλιο εντός 12 µηνών από
           την έγκριση της παρούσας απόφασης·
           4.    αποφασίζει ότι η επιτροπή θα αποτελείται από 22 βουλευτές του Ευρωπαϊκού Κοινοβουλίου.
           P6_TA(2006)0012
           Σύσταση προσωρινής επιτροπής για την εικαζόµενη χρήση ευρωπαϊκών κρατών από
           τη CIA για τη µεταφορά και την παράνοµη κράτηση ατόµων
           Απόφαση του Ευρωπαϊκού Κοινοβουλίου σχετικά µε τη σύσταση προσωρινής επιτροπής για την εικαζό-
                µενη χρήση ευρωπαϊκών κρατών από τη CIA για τη µεταφορά και την παράνοµη κράτηση ατόµων
           Το Ευρωπαϊκό Κοινοβούλιο,
           — έχοντας υπόψη την προσήλωση της Ευρωπαϊκής Ένωσης στις αρχές της ελευθερίας, της δηµοκρατίας και του
                σεβασµού των ανθρωπίνων δικαιωµάτων, των θεµελιωδών ελευθεριών και του κράτους δικαίου, όπως αυτές
                περιγράφονται στο προοίµιο της Συνθήκης για την Ευρωπαϊκή Ένωση και ιδίως στα άρθρα 6 και 7 της
                Συνθήκης αυτής,
           — έχοντας κατά νου ότι, σύµφωνα µε τη νοµολογία του Ευρωπαϊκού ∆ικαστηρίου, η προστασία των θεµελιωδών
                δικαιωµάτων αποτελεί επίσης µέρος της συνταγµατικής τάξης της Κοινότητας,
           — έχοντας κατά νου ότι η προστασία της ανθρώπινης αξιοπρέπειας αποτελεί βασική επιδίωξη του Χάρτη των
                Θεµελιωδών ∆ικαιωµάτων της Ευρωπαϊκής Ένωσης, όπως διακηρύχθηκε από τα όργανα στις 7 ∆εκεµβρίου
                2000, και ότι η θεµελιώδης αυτή αξία θα παραβιαζόταν σε περίπτωση σκληρής, απάνθρωπης ή ταπεινωτικής
                µεταχείρισης προσώπων, εάν η ως άνω µεταχείριση γίνει για οποιονδήποτε λόγο υπό την άµεση ή έµµεση
                ευθύνη των κρατών µελών και των οργάνων της ΕΕ,
           — έχοντας υπόψη το ψήφισµά του της 15ης ∆εκεµβρίου 2005 σχετικά µε την υποτιθέµενη χρησιµοποίηση
                ευρωπαϊκών κρατών από την Κεντρική Υπηρεσία Πληροφοριών των ΗΠΑ (CIA) για την παράνοµη µεταφορά
                και κράτηση ατόµων (1), η οποία, όσον αφορά την εν εκκρεµότητι έρευνα στο Συµβούλιο της Ευρώπης,
                προβλέπει την ανάγκη σύστασης προσωρινής επιτροπής του Ευρωπαϊκού Κοινοβουλίου παράλληλα µε τη
                διεξαγωγή της ως άνω έρευνας, ιδίως εφόσον εµπλέκονται κράτη µέλη,
           — έχοντας υπόψη το άρθρο 175 του Κανονισµού του,
           (1) Κείµενα που εγκρίθηκαν, P6_TA(2005)0529.
 ---pagebreak--- C 287 E/160           EL                         Επίσηµη Εφηµερίδα της Ευρωπαϊκής Ένωσης                                 24.11.2006
Τετάρτη, 18 Ιανουαρίου 2006.
              — έχοντας υπόψη την πρόταση της ∆ιάσκεψης των Προέδρων που ορίζει την εντολή και τη σύνθεση της προσω-
                  ρινής επιτροπής αρµόδιας για τη φερόµενη χρησιµοποίηση της επικράτειας της Ευρωπαϊκής Ένωσης, συµπερι-
                  λαµβανοµένων των υπό προσχώρηση, υποψήφιων προς ένταξη και συνδεδεµένων χωρών, από τη CIA ή τις
                  υπηρεσίες πληροφοριών άλλων τρίτων χωρών για τη µεταφορά και παράνοµη κράτηση ατόµων,
              1.   αποφασίζει να συστήσει προσωρινή επιτροπή µε την ακόλουθη εντολή:
              α) να συλλέξει και να αναλύσει πληροφορίες για να διαπιστωθεί εάν:
                 — η CIA ή άλλοι πράκτορες των ΗΠΑ ή υπηρεσίες πληροφοριών άλλων τρίτων χωρών έχουν προβεί σε
                     απαγωγές, «ασυνήθεις παραδόσεις», κράτηση σε µυστικές τοποθεσίες, κράτηση σε συνθήκες αποµόνωσης,
                     βασανιστήρια, σκληρή, απάνθρωπη ή ταπεινωτική µεταχείριση ατόµων στην επικράτεια της Ευρωπαϊκής
                     Ένωσης, συµπεριλαµβανοµένων και των υπό προσχώρηση και υποψηφίων για ένταξη χωρών, ή εάν έχουν
                     χρησιµοποιήσει την επικράτεια αυτή για τους σκοπούς αυτούς, παραδείγµατος χάριν µέσω πτήσεων·
                 — τέτοιου είδους πράξεις που έλαβαν κατά τους ισχυρισµούς χώρα στην επικράτεια της Ευρωπαϊκής Ένωσης
                     στο πλαίσιο της καταπολέµησης της τροµοκρατίας µπορούν να θεωρηθούν παραβίαση µεταξύ άλλων του
                     άρθρου 6 της Συνθήκης για την Ευρωπαϊκή Ένωση, των άρθρων 2, 3, 5 και 6 της Ευρωπαϊκής Σύµβασης
                     για την Προστασία των Ανθρωπίνων ∆ικαιωµάτων και των Θεµελιωδών Ελευθεριών, του Χάρτη των Θεµε-
                     λιωδών ∆ικαιωµάτων της Ευρωπαϊκής Ένωσης, της Σύµβασης των Ηνωµένων Εθνών κατά των Βασα-
                     νιστηρίων και Άλλων Τρόπων Σκληρής, Απάνθρωπης ή Ταπεινωτικής Μεταχείρισης ή Τιµωρίας, καθώς και
                     των συµφωνιών ΕΕ-ΗΠΑ για την έκδοση και την αµοιβαία νοµική βοήθεια, καθώς και άλλων διεθνών
                     συνθηκών και συµφωνιών που έχουν υπογραφεί µεταξύ της Ευρωπαϊκής Ένωσης/Κοινότητας και των
                     κρατών µελών της, συµπεριλαµβανοµένου του Βορειοατλαντικού Συµφώνου και των σχετικών µε αυτό
                     συµφωνιών σχετικά µε το νοµικό καθεστώς των δυνάµεων καθώς και τη Συνθήκη περί ∆ιεθνούς Πολιτικής
                     Αεροπορίας·
                 — πολίτες της Ευρωπαϊκής Ένωσης ή των υποψηφίων χωρών ή οποιαδήποτε άλλα πρόσωπα δικαιούνται
                     προστασία από ή βρίσκονται στη δικαιοδοσία της ΕΕ, των κρατών µελών ή των υποψήφιων χωρών συµπερι-
                     λαµβάνονται µεταξύ εκείνων που εµπλέκονται στις απαγωγές ή υπήρξαν θύµατα απαγωγών, επιχειρήσεων
                     «ασυνήθων παραδόσεων», κράτησης σε µυστικές τοποθεσίες, κράτησης σε συνθήκες αποµόνωσης, βασα-
                     νιστηρίων ή σκληρής, απάνθρωπης και ταπεινωτικής µεταχείρισης στην επικράτεια της Ευρωπαϊκής Ένωσης
                     ή αλλού·
                 — κράτη µέλη, δηµόσιοι υπάλληλοι, άτοµα που δρουν µε επίσηµη ιδιότητα ή όργανα της Ευρωπαϊκής Ένωσης
                     έχουν εµπλακεί ή είναι συνεργοί στην παράνοµη στέρηση της ελευθερίας ατόµων, συµπεριλαµβανοµένης
                     της απαγωγής, ασυνήθους παράδοσης, µεταφοράς, κράτησης ή βασανιστηρίων, είτε έµπρακτα είτε εξ
                     αµελείας·
              β) να υποβάλει στην ολοµέλεια οιαδήποτε σύσταση που η επιτροπή θα κρίνει απαραίτητη σχετικά µε το ζήτηµα
                 αυτό, ιδίως όσον αφορά τα πολιτικά, νοµικά και διοικητικά συµπεράσµατα που θα προκύψουν σε ευρωπαϊκό
                 επίπεδο, καθώς και τις πιθανές συνέπειες στις σχέσεις της ΕΕ µε τρίτες χώρες·
              2. αποφασίζει ότι η προσωρινή επιτροπή θα βρίσκεται σε επαφή και θα συνεργάζεται όσο το δυνατόν πιο στενά
              µε το Συµβούλιο της Ευρώπης, τον Γενικό του Γραµµατέα, την Κοινοβουλευτική Συνέλευση και τον Επίτροπο για
              τα Ανθρώπινα ∆ικαιώµατα, καθώς και τον Ύπατο Αρµοστή των Ηνωµένων Εθνών για τα Ανθρώπινα ∆ικαιώµατα,
              καθώς και τα εθνικά κοινοβούλια·
              3. αποφασίζει ότι η προσωρινή επιτροπή θα υποβάλει ενδιάµεση έκθεση στο Κοινοβούλιο εντός τεσσάρων µηνών
              από την έναρξη των εργασιών της, µε λεπτοµερείς προτάσεις σχετικά µε τη συνέχεια των εργασιών της·
              4.   αποφασίζει ότι η προσωρινή επιτροπή θα αποτελείται από 46 βουλευτές του Ευρωπαϊκού Κοινοβουλίου.


title: 2014/470/ΕΕ: Απόφαση του Συμβουλίου, διά κοινής συμφωνίας με τον πρόεδρο της Επιτροπής της 17ης Ιουλίου 2014 , περί διορισμού ενός μέλους της Ευρωπαϊκής Επιτροπής

text:
               18.7.2014

               EL

               Επίσημη Εφημερίδα της Ευρωπαϊκής Ένωσης

               L 212/17

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   διά κοινής συμφωνίας με τον πρόεδρο της Επιτροπής
   της 17ης Ιουλίου 2014
   περί διορισμού ενός μέλους της Ευρωπαϊκής Επιτροπής

      (2014/470/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 246 δεύτερο εδάφιο,
   Έχοντας υπόψη τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Στις 9 Φεβρουαρίου 2010, το Ευρωπαϊκό Συμβούλιο εξέδωσε την απόφαση 2010/80/ΕΕ (2) για τον διορισμό της Ευρωπαϊκής Επιτροπής για την περίοδο έως τις 31 Οκτωβρίου 2014.

               (2)

               Με την από 18 Ιουνίου 2014 επιστολή του, ο κ. José Manuel DURÃO BARROSO, πρόεδρος της Επιτροπής, γνωστοποίησε στο Συμβούλιο την παραίτηση του κ. Antonio TAJANI από τη θέση του ως μέλους της Επιτροπής, με ισχύ από τις 30 Ιουνίου 2014.

               (3)

               Σύμφωνα με το άρθρο 246 δεύτερο εδάφιο της Συνθήκης για τη λειτουργία της Ευρωπαϊκής Ένωσης, θέση που μένει κενή λόγω παραίτησης πρέπει να πληρούται για το υπόλοιπο της θητείας του μέλους από νέο μέλος της αυτής υπηκοότητας.

               (4)

               Ως εκ τούτου, θα πρέπει να διοριστεί νέο μέλος της Επιτροπής,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διά κοινής συμφωνίας με τον κ. José Μanuel DURÃO BARROSO, πρόεδρο της Επιτροπής, το Συμβούλιο διορίζει τον κ. Ferdinando NELLI FEROCI μέλος της Επιτροπής για το υπόλοιπο της θητείας που λήγει την 31η Οκτωβρίου 2014.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 17 Ιουλίου 2014

            Για το Συμβούλιο

            Ο Πρόεδρος

         S. GOZI

      (1)  Γνώμη της 16ης Ιουλίου 2014 (δεν έχει δημοσιευθεί ακόμη στην Επίσημη Εφημερίδα).

      (2)  ΕΕ L 38 της 11.2.2010, σ. 7.


Απόφαση του Ευρωπαϊκού Κοινοβουλίου σχετικά με την αίτηση για την υπεράσπιση της βουλευτικής ασυλίας και των προνομίων που υπέβαλε ο κ. Klaus-Heiner Lehne (2004/2015(ΙΜΜ))


Avis juridique important

|

32003D0816

2003/816/ΕΚ: Απόφαση του Συμβουλίου, της 17ης Νοεμβρίου 2003, για το διορισμό ενός τακτικού μέλους από τη Γερμανία στην Επιτροπή των Περιφερειών

Επίσημη Εφημερίδα αριθ. L 308 της 25/11/2003 σ. 0020 - 0020

Απόφαση του Συμβουλίουτης 17ης Νοεμβρίου 2003για το διορισμό ενός τακτικού μέλους από τη Γερμανία στην Επιτροπή των Περιφερειών(2003/816/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την πρόταση της γερμανικής κυβέρνησης,Εκτιμώντας τα ακόλουθα:(1) Την απόφαση 2002/60/ΕΚ του Συμβουλίου(1) για το διορισμό των τακτικών και των αναπληρωματικών μελών της Επιτροπής των Περιφερειών.(2) Έχει κενωθεί μια θέση τακτικού μέλους της Επιτροπής των Περιφερειών, συνεπεία της παραιτήσεως του κ. Reinhold BLOCKLET, που γνωστοποιήθηκε στο Συμβούλιο στις 6 Νοεμβρίου 2003,ΑΠΟΦΑΣΙΖΕΙ:Άρθρο μόνοΩς τακτικό μέλος της Επιτροπής των Περιφερειών διορίζεται ο κ. Eberhard SINNER, Staatsminister in der Bayerischen Staatskanzlei fur Europa-angelegenheiten und regionale Beziehungen, προς αντικατάσταση του κ. Reinhold BLOCKLET για το υπόλοιπο της θητείας του, δηλαδή έως τις 25 Ιανουαρίου 2006.Βρυξέλλες, 17 Νοεμβρίου 2003.Για το ΣυμβούλιοΟ ΠρόεδροςF. Frattini(1) ΕΕ L 24 της 26.1.2002, σ. 38.


title: Απόφαση (ΚΕΠΠΑ) 2015/2298 της Επιτροπής Πολιτικής και Ασφάλειας, της 26ης Νοεμβρίου 2015, σχετικά με τον διορισμό του διοικητή αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης (ΚΕΠΠΑ) 2015/955 (EUTM Mali/3/2015)

text:
               10.12.2015

               EL

               Επίσημη Εφημερίδα της Ευρωπαϊκής Ένωσης

               L 324/13

         ΑΠΌΦΑΣΗ (ΚΕΠΠΑ) 2015/2298 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 26ης Νοεμβρίου 2015
   σχετικά με τον διορισμό του διοικητή αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης (ΚΕΠΠΑ) 2015/955 (EUTM Mali/3/2015)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
   Έχοντας υπόψη την απόφαση 2013/34/ΚΕΠΠΑ του Συμβουλίου, της 17ης Ιανουαρίου 2013, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (1), και ιδίως το άρθρο 5,
   Εκτιμώντας τα ακόλουθα:

               (1)

               Δυνάμει του άρθρου 5 παράγραφος 1 της απόφασης 2013/34/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ), σύμφωνα με το άρθρο 38 της Συνθήκης για την Ευρωπαϊκή Ένωση, να λαμβάνει τις δέουσες αποφάσεις για την άσκηση του πολιτικού ελέγχου και της στρατηγικής διεύθυνσης της EUTM Mali, συμπεριλαμβανομένων των αποφάσεων για τον διορισμό των επόμενων διοικητών αποστολής της ΕΕ.

               (2)

               Στις 16 Ιουνίου 2015, η ΕΠΑ εξέδωσε την απόφαση (ΚΕΠΠΑ) 2015/955 (2) για τον διορισμό του ταξίαρχου Franz Xaver PFRENGLE ως διοικητή αποστολής της ΕΕ για την EUTM Mali.

               (3)

               Στις 30 Σεπτεμβρίου 2015, η Γερμανία συνέστησε τον διορισμό του ταξίαρχου Werner ALBL ως νέου διοικητή αποστολής της ΕΕ για την EUTM Mali, σε αντικατάσταση του ταξίαρχου Franz Xaver PFRENGLE.

               (4)

               Η Στρατιωτική Επιτροπή της ΕΕ υποστήριξε την εν λόγω σύσταση.

               (5)

               Συνεπώς, η απόφαση (ΚΕΠΠΑ) 2015/955 θα πρέπει να καταργηθεί.

               (6)

               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή των αποφάσεων και δράσεων της Ένωσης που έχουν συνέπειες στην άμυνα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο ταξίαρχος Werner ALBL διορίζεται διοικητής αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) από τις 18 Δεκεμβρίου 2015.
   Άρθρο 2
   Η απόφαση (ΚΕΠΠΑ) 2015/955 καταργείται.
   Άρθρο 3
   Η παρούσα απόφαση αρχίζει να ισχύει στις 18 Δεκεμβρίου 2015.

      Βρυξέλλες, 26 Νοεμβρίου 2015.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 14 της 18.1.2013, σ. 19.

      (2)  Απόφαση (ΚΕΠΠΑ) 2015/955 της Επιτροπής Πολιτικής και Ασφάλειας, της 16ης Ιουνίου 2015, σχετικά με τον διορισμό του διοικητή αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης EUTM MALI/3/2014 (EUTM MALI/2/2015) (ΕΕ L 156 της 20.6.2015, σ. 20).


title: Απόφαση 2009/934/ΔΕΥ του Συμβουλίου, της 30ής Νοεμβρίου 2009 , για τη θέσπιση κανόνων εφαρμογής που διέπουν τις σχέσεις της Ευρωπόλ με τους εταίρους της, περιλαμβανομένης της ανταλλαγής δεδομένων προσωπικού χαρακτήρα και διαβαθμισμένων πληροφοριών

text:
               11.12.2009

               EL

               Επίσημη Εφημερίδα της Ευρωπαϊκής Ένωσης

               L 325/6

      ΑΠΌΦΑΣΗ 2009/934/ΔΕΥ ΤΟΥ ΣΥΜΒΟΥΛΊΟΥ

   της 30ής Νοεμβρίου 2009
   για τη θέσπιση κανόνων εφαρμογής που διέπουν τις σχέσεις της Ευρωπόλ με τους εταίρους της, περιλαμβανομένης της ανταλλαγής δεδομένων προσωπικού χαρακτήρα και διαβαθμισμένων πληροφοριών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την απόφαση 2009/371/ΔΕΥ του Συμβουλίου, της 6ης Απριλίου 2009, για την ίδρυση Ευρωπαϊκής Αστυνομικής Υπηρεσίας (Ευρωπόλ) (1) («απόφαση Ευρωπόλ»), και ιδίως το άρθρο 26 παράγραφος 1 στοιχείο β) και το άρθρο 59 παράγραφος 1 στοιχείο γ),
   το σχέδιο κανόνων που υπέβαλε το διοικητικό συμβούλιο, για το οποίο έχει γνωμοδοτήσει η κοινή εποπτική αρχή,
   τη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:
   Σύμφωνα με την απόφαση Ευρωπόλ, εναπόκειται στο Συμβούλιο να αποφασίσει με ειδική πλειοψηφία την υιοθέτηση κανόνων εφαρμογής, κατόπιν διαβουλεύσεως με το Ευρωπαϊκό Κοινοβούλιο, που θα διέπουν τις σχέσεις της Ευρωπόλ με τους εταίρους της, περιλαμβανομένης της ανταλλαγής προσωπικών δεδομένων και διαβαθμισμένων πληροφοριών («κανόνες»),
   ΑΠΟΦΑΣΙΖΕΙ ΤΑ ΑΚΟΛΟΥΘΑ:
   ΤΙΤΛΟΣ Ι

      ΓΕΝΙΚΕΣ ΔΙΑΤΑΞΕΙΣ

   Άρθρο 1
   Ορισμοί
   Για τους σκοπούς των παρόντων κανόνων, νοούνται ως:
   α)   «τρίτα κράτη» κατά τα αναφερόμενα στο άρθρο 23 παράγραφος 1 στοιχείο α) της απόφασης Ευρωπόλ: κράτη τα οποία δεν είναι μέλη της Ευρωπαϊκής Ένωσης·
   β)   «οργανισμοί» κατά τα αναφερόμενα στο άρθρο 23 παράγραφος 1 στοιχείο β) της απόφασης Ευρωπόλ: οργανισμοί, όπως οι διεθνείς οργανισμοί και οι υπαγόμενοι σε αυτούς φορείς δημοσίου δικαίου, ή άλλοι φορείς δημοσίου δικαίου, οι οποίοι υφίστανται δυνάμει συμφωνίας μεταξύ δύο ή περισσοτέρων κρατών·
   γ)   «τρίτα μέρη»: τρίτα κράτη και οργανισμοί·
   δ)   «φορείς της ΕΕ»: θεσμικά όργανα, φορείς, οργανισμοί και υπηρεσίες που έχουν ιδρυθεί δυνάμει ή επί τη βάσει της συνθήκης για την Ευρωπαϊκή Ένωση και των συνθηκών για την ίδρυση των Ευρωπαϊκών Κοινοτήτων, κατά τα αναφερόμενα στο άρθρο 22 παράγραφος 1 της απόφασης Ευρωπόλ·
   ε)   «δεδομένα προσωπικού χαρακτήρα»: οι πληροφορίες που αφορούν κατονομαζόμενο φυσικό πρόσωπο ή πρόσωπο του οποίου η ταυτότητα μπορεί να εξακριβωθεί. Πρόσωπο του οποίου η ταυτότητα μπορεί να εξακριβωθεί είναι το πρόσωπο εκείνο που μπορεί να προσδιοριστεί, άμεσα ή έμμεσα, ιδίως βάσει αριθμού ταυτότητας ή βάσει ενός ή περισσοτέρων συγκεκριμένων στοιχείων που χαρακτηρίζουν την υπόστασή του από φυσική, νοητική, οικονομική, πολιτιστική ή κοινωνική άποψη·
   στ)   «διαβαθμισμένες πληροφορίες»: πληροφορίες και υλικό σε οιαδήποτε μορφή, η άνευ αδείας κοινοποίηση των οποίων θα μπορούσε να προκαλέσει βλάβη στα ουσιώδη συμφέροντα της Ευρωπόλ ή ενός ή περισσοτέρων κρατών μελών, ή των εταίρων συνεργασίας της Ευρωπόλ και οι οποίες απαιτούν τη λήψη κατάλληλων μέτρων ασφαλείας·
   ζ)   «στρατηγική συμφωνία»: συμφωνία που επιτρέπει την ανταλλαγή δεδομένων, όχι όμως δεδομένων προσωπικού χαρακτήρα·
   η)   «επιχειρησιακή συμφωνία»: συμφωνία που επιτρέπει την ανταλλαγή δεδομένων, περιλαμβανομένων των δεδομένων προσωπικού χαρακτήρα·
   θ)   «συμφωνία συνεργασίας»: στρατηγική ή επιχειρησιακή συμφωνία·
   ι)   «ρύθμιση συνεργασίας»: διακανονισμός μεταξύ της Ευρωπόλ και φορέα της ΕΕ σχετικά με τη συνεργασία τους, που επιτρέπει την ανταλλαγή πληροφοριών, περιλαμβανομένων των δεδομένων προσωπικού χαρακτήρα·
   ια)   «επεξεργασία δεδομένων προσωπικού χαρακτήρα» ή «επεξεργασία»: κάθε λειτουργία ή σειρά λειτουργιών που επιτελείται σε δεδομένα προσωπικού χαρακτήρα με ή χωρίς τη χρήση αυτοματοποιημένων μέσων, όπως η συλλογή, η καταχώριση, η οργάνωση, η αποθήκευση, η προσαρμογή ή μεταβολή, η ανάκτηση, η αναζήτηση πληροφοριών, η χρήση, η γνωστοποίηση με διαβίβαση, η διάδοση ή οιαδήποτε άλλη μορφή διάθεσης, η εναρμόνιση ή ο συνδυασμός, καθώς και το κλείδωμα, η διαγραφή ή η καταστροφή·
   ιβ)   «αρμόδιες αρχές»: όλοι οι δημόσιοι φορείς των κρατών μελών ή τρίτων κρατών, οι οποίοι είναι αρμόδιοι δυνάμει του εθνικού δικαίου να προλαμβάνουν και να καταπολεμούν ποινικά αδικήματα.
   Άρθρο 2
   Πεδίο εφαρμογής
   Οι παρόντες κανόνες διέπουν τις σχέσεις της Ευρωπόλ με φορείς της ΕΕ και με τρίτα μέρη, περιλαμβανομένης της ανταλλαγής δεδομένων προσωπικού χαρακτήρα και διαβαθμισμένων πληροφοριών, και θεσπίζουν τις διαδικασίες που εφαρμόζονται κατά τη διαπραγμάτευση και τη σύναψη συμφωνιών συνεργασίας και ρυθμίσεων συνεργασίας.
   ΤΙΤΛΟΣ ΙΙ

      ΣΥΝΑΨΗ ΣΥΜΦΩΝΙΩΝ ΣΥΝΕΡΓΑΣΙΑΣ ΚΑΙ ΡΥΘΜΙΣΕΩΝ ΣΥΝΕΡΓΑΣΙΑΣ

   Άρθρο 3
   Σύναψη σχέσεων με φορείς της ΕΕ
   Σύμφωνα με το άρθρο 22 παράγραφος 1 της απόφασης Ευρωπόλ, η Ευρωπόλ δύναται να συνάπτει και να διατηρεί σχέσεις συνεργασίας με φορείς της ΕΕ στο βαθμό που απαιτείται για την εκτέλεση των καθηκόντων της.
   Η Ευρωπόλ ζητεί τη γνώμη του διοικητικού συμβουλίου εάν προτίθεται να ξεκινήσει διαπραγματεύσεις για συμφωνία συνεργασίας ή ρύθμιση συνεργασίας με φορέα της ΕΕ ο οποίος δεν αναφέρεται ρητώς στο άρθρο 22 παράγραφος 1 στοιχεία α) έως στ) της απόφασης Ευρωπόλ.
   Άρθρο 4
   Διαδικασία για τη σύναψη συμφωνίας συνεργασίας ή ρύθμισης συνεργασίας με φορείς της ΕΕ
   1.   Σύμφωνα με το άρθρο 22 παράγραφος 2 της απόφασης Ευρωπόλ, η Ευρωπόλ συνάπτει συμφωνίες συνεργασίας ή ρυθμίσεις συνεργασίας με φορείς της ΕΕ με σκοπό τη σύναψη σχέσεων συνεργασίας. Οι εν λόγω συμφωνίες ή ρυθμίσεις συνεργασίας είναι δυνατόν να αφορούν την ανταλλαγή πληροφοριών επιχειρησιακού, στρατηγικού ή τεχνικού χαρακτήρα, περιλαμβανομένων των δεδομένων προσωπικού χαρακτήρα και των διαβαθμισμένων πληροφοριών.
   2.   Η διαβίβαση διαβαθμισμένων πληροφοριών επιτρέπεται μόνον εφόσον υπάρχει συμφωνία περί προστασίας του απορρήτου μεταξύ της Ευρωπόλ και του φορέα της ΕΕ. Η συμφωνία περί προστασίας του απορρήτου αποτυπώνεται στη συμφωνία συνεργασίας ή τη ρύθμιση συνεργασίας, αφού ενημερωθεί η επιτροπή ασφάλειας.
   3.   Οι εν λόγω συμφωνίες συνεργασίας ή ρυθμίσεις συνεργασίας συνάπτονται μόνον έπειτα από έγκριση του διοικητικού συμβουλίου.
   4.   Εάν η συμφωνία συνεργασίας ή η ρύθμιση συνεργασίας αφορά την ανταλλαγή δεδομένων προσωπικού χαρακτήρα, το διοικητικό συμβούλιο λαμβάνει γνωμοδότηση από την κοινή εποπτική αρχή πριν δώσει την έγκριση της παραγράφου 3.
   Άρθρο 5
   Σύναψη σχέσεων με τρίτα μέρη
   1.   Σύμφωνα με το άρθρο 23 παράγραφος 1 της απόφασης Ευρωπόλ, η Ευρωπόλ δύναται να συνάπτει και να διατηρεί σχέσεις συνεργασίας με τρίτα μέρη στο βαθμό που απαιτείται για την εκτέλεση των καθηκόντων της.
   2.   Σύμφωνα με το άρθρο 23 παράγραφος 2 της απόφασης Ευρωπόλ, η Ευρωπόλ συνάπτει συμφωνίες με τα τρίτα μέρη που περιλαμβάνονται στον κατάλογο των τρίτων κρατών και οργανισμών που αναφέρεται στο άρθρο 26 παράγραφος 1 στοιχείο α) της απόφασης Ευρωπόλ. Οι εν λόγω συμφωνίες είναι δυνατόν να αφορούν την ανταλλαγή πληροφοριών επιχειρησιακού, στρατηγικού ή τεχνικού χαρακτήρα, περιλαμβανομένων των δεδομένων προσωπικού χαρακτήρα και των διαβαθμισμένων πληροφοριών. Σε περίπτωση συμφωνίας με τρίτο κράτος, οι εν λόγω πληροφορίες διαβιβάζονται μέσω καθορισμένου σημείου επαφής το οποίο περιλαμβάνεται στη συμφωνία.
   3.   Η Ευρωπόλ μπορεί να ξεκινά τη διαδικασία για τη σύναψη συμφωνίας με τρίτα μέρη αμέσως μόλις το τρίτο μέρος περιληφθεί στον κατάλογο της παραγράφου 2.
   4.   Σε περίπτωση ενδεχόμενης σύναψης επιχειρησιακής συμφωνίας με τρίτο μέρος, η Ευρωπόλ διεξάγει αξιολόγηση του κατά πόσον το εν λόγω τρίτο μέρος διασφαλίζει την ύπαρξη ικανοποιητικού επιπέδου προστασίας των δεδομένων. Η εν λόγω αξιολόγηση προωθείται στο διοικητικό συμβούλιο κατόπιν γνωμοδότησης της κοινής εποπτικής αρχής. Για τους σκοπούς της εν λόγω αξιολόγησης πρέπει να λαμβάνεται υπόψη το κανονιστικό πλαίσιο και η διοικητική πρακτική του αφορώμενου τρίτου μέρους στον τομέα της προστασίας δεδομένων, καθώς και οιασδήποτε αρχής είναι αρμόδια για την επιτήρηση ζητημάτων προστασίας δεδομένων.
   Άρθρο 6
   Διαδικασία για τη σύναψη συμφωνίας συνεργασίας με τρίτα μέρη
   1.   Με βάση την αξιολόγηση του άρθρου 5 παράγραφος 4 και λαμβάνοντας υπόψη τη γνωμοδότηση της κοινής εποπτικής αρχής, το διοικητικό συμβούλιο αποφασίζει εάν ο διευθυντής θα αρχίσει διαπραγματεύσεις με το τρίτο μέρος για τη σύναψη επιχειρησιακής συμφωνίας. Εφόσον λάβει θετική απόφαση του διοικητικού συμβουλίου, ο διευθυντής ξεκινά διαπραγματεύσεις με το τρίτο μέρος για τη σύναψη επιχειρησιακής συμφωνίας. Σε περίπτωση αρνητικής απάντησης, το διοικητικό συμβούλιο μπορεί να εξετάσει τη δυνατότητα σύναψης στρατηγικής συμφωνίας με το αφορώμενο τρίτο μέρος.
   2.   Η διαβίβαση διαβαθμισμένων πληροφοριών από την Ευρωπόλ επιτρέπεται μόνον εφόσον υπάρχει συμφωνία περί προστασίας του απορρήτου μεταξύ της Ευρωπόλ και του τρίτου μέρους. Η συμφωνία περί προστασίας του απορρήτου αποτυπώνεται στη συμφωνία συνεργασίας, αφού ενημερωθεί η επιτροπή ασφάλειας.
   3.   Μετά τον τερματισμό των διαπραγματεύσεων για τη συμφωνία, ο διευθυντής υποβάλλει το σχέδιο συμφωνίας στο διοικητικό συμβούλιο. Στην περίπτωση σύναψης επιχειρησιακής συμφωνίας, το διοικητικό συμβούλιο λαμβάνει γνωμοδότηση από την κοινή εποπτική αρχή. Το διοικητικό συμβούλιο επικυρώνει το σχέδιο συμφωνίας πριν το υποβάλει προς έγκριση στο Συμβούλιο.
   Στην περίπτωση επικύρωσης επιχειρησιακής συμφωνίας, υποβάλλεται στο Συμβούλιο το σχέδιο συμφωνίας και η γνωμοδότηση της κοινής εποπτικής αρχής.
   4.   Σύμφωνα με το άρθρο 23 παράγραφος 2 της απόφασης Ευρωπόλ, συμφωνίες αυτού του είδους συνάπτονται μόνον έπειτα από έγκριση του Συμβουλίου, το οποίο έχει προηγουμένως ζητήσει τη γνώμη του διοικητικού συμβουλίου και, στο μέτρο που οι συμφωνίες αυτές αφορούν την ανταλλαγή δεδομένων προσωπικού χαρακτήρα, έχει λάβει τη γνωμοδότηση της κοινής εποπτικής αρχής μέσω του διοικητικού συμβουλίου.
   Άρθρο 7
   Ενημέρωση του διοικητικού συμβουλίου
   Ο διευθυντής ενημερώνει τακτικά το διοικητικό συμβούλιο σχετικά με την πορεία των υπό εξέλιξη διαπραγματεύσεων με φορείς της ΕΕ και τρίτα μέρη.
   ΤΙΤΛΟΣ ΙΙΙ

      ΑΝΤΑΛΛΑΓΗ ΠΛΗΡΟΦΟΡΙΩΝ

      ΚΕΦΑΛΑΙΟ Ι

         Παραλαβή πληροφοριών

   Άρθρο 8
   Παραλαβή πληροφοριών πριν από την έναρξη ισχύος συμφωνίας
   Πριν τεθεί σε ισχύ συμφωνία ή ρύθμιση συνεργασίας με φορέα της ΕΕ ή τρίτο μέρος, η Ευρωπόλ μπορεί, σύμφωνα με το άρθρο 22 παράγραφος 3 και το άρθρο 23 παράγραφος 3 της απόφασης Ευρωπόλ, να λαμβάνει απευθείας και να χρησιμοποιεί πληροφορίες, περιλαμβανομένων των δεδομένων προσωπικού χαρακτήρα και των διαβαθμισμένων πληροφοριών, εφόσον αυτό είναι αναγκαίο για τη νόμιμη εκτέλεση των καθηκόντων της που απαριθμούνται στο άρθρο 5 της απόφασης Ευρωπόλ.

      ΚΕΦΑΛΑΙΟ ΙΙ

         Διαβίβαση πληροφοριών

   Άρθρο 9
   Όροι για τη διαβίβαση πληροφοριών σε φορείς της ΕΕ και σε τρίτα μέρη
   Η Ευρωπόλ δύναται να διαβιβάζει πληροφορίες σε φορέα της ΕΕ ή σε τρίτο μέρος μόνον υπό τους ακόλουθους όρους:

               1)

               με την επιφύλαξη των άρθρων 11 έως 14, πληροφορίες μπορούν να διαβιβάζονται μόνο κατόπιν σύναψης συμφωνίας ή ρύθμισης συνεργασίας με τον φορέα της ΕΕ ή το τρίτο μέρος, σύμφωνα με τις διατάξεις του τίτλου ΙΙ.

               2)

               Εάν τα σχετικά δεδομένα έχουν διαβιβασθεί στην Ευρωπόλ από κράτος μέλος, η Ευρωπόλ τα διαβιβάζει στους φορείς της ΕΕ ή στα τρίτα μέρη μόνο εάν το οικείο κράτος μέλος δώσει τη συγκατάθεσή του. Το οικείο κράτος μέλος δύναται να δίνει την εκ των προτέρων συγκατάθεσή του για μια τέτοια διαβίβαση είτε γενικά είτε υπό συγκεκριμένους όρους. Η συγκατάθεση αυτή μπορεί να ανακληθεί ανά πάσα στιγμή.

               3)

               Εάν τα δεδομένα δεν έχουν διαβιβασθεί από κράτος μέλος, η Ευρωπόλ βεβαιώνεται ότι η διαβίβασή τους δεν πρόκειται:

                           α)

                           να παρεμποδίσει την ορθή εκπλήρωση των καθηκόντων που εμπίπτουν στην αρμοδιότητα ενός κράτους μέλους·

                           β)

                           να θέσει σε κίνδυνο την ασφάλεια ή τη δημόσια τάξη ενός κράτους μέλους, ούτε να βλάψει άλλως πως το γενικό συμφέρον του.

               4)

               Η διαβίβαση δεδομένων προσωπικού χαρακτήρα σε τρίτα μέρη επιτρέπεται μόνον εφόσον:

                           α)

                           τούτο είναι αναγκαίο σε μεμονωμένες περιπτώσεις για την πρόληψη ή την καταπολέμηση αξιόποινων πράξεων για τις οποίες είναι αρμόδια η Ευρωπόλ και

                           β)

                           η Ευρωπόλ έχει συνάψει επιχειρησιακή συμφωνία με τα οικεία τρίτα μέρη, η οποία επιτρέπει τη διαβίβαση αυτών των δεδομένων έπειτα από αξιολόγηση που βεβαιώνει ότι το τρίτο μέρος διασφαλίζει την ύπαρξη ικανοποιητικού επιπέδου προστασίας των δεδομένων σύμφωνα με το άρθρο 5 παράγραφος 4.

               5)

               Η διαβίβαση διαβαθμισμένων πληροφοριών από την Ευρωπόλ επιτρέπεται μόνον εφόσον:

                           α)

                           υπάρχει συμφωνία περί προστασίας του απορρήτου μεταξύ της Ευρωπόλ και του φορέα ΕΕ, σύμφωνα με το άρθρο 4 παράγραφος 2 και το άρθρο 6 παράγραφος 2 και

                           β)

                           στην περίπτωση διαβίβασης δεδομένων σε τρίτα μέρη, εφόσον τούτο είναι αναγκαίο σε μεμονωμένες περιπτώσεις για την πρόληψη ή την καταπολέμηση αξιόποινων πράξεων για τις οποίες είναι αρμόδια η Ευρωπόλ.

         Άρθρο 10
   Υποχρεώσεις για τη διαβίβαση δεδομένων
   Η Ευρωπόλ φέρει την ευθύνη για τη νομιμότητα της διαβίβασης των δεδομένων. Η Ευρωπόλ τηρεί μητρώο όπου καταγράφονται όλες οι διαβιβάσεις δεδομένων βάσει των παρόντων κανόνων, καθώς και οι λόγοι της διαβίβασης. Η διαβίβαση δεδομένων επιτρέπεται μόνον εφόσον ο αποδέκτης αναλαμβάνει τη δέσμευση ότι τα δεδομένα θα χρησιμοποιηθούν αποκλειστικά και μόνο για τους σκοπούς για τους οποίους διαβιβάστηκαν.
   Άρθρο 11
   Διαβίβαση πληροφοριών σε φορείς της ΕΕ πριν από την έναρξη ισχύος συμφωνίας συνεργασίας ή ρύθμισης συνεργασίας
   1.   Πριν από την έναρξη ισχύος επιχειρησιακής συμφωνίας ή ρύθμισης συνεργασίας με φορέα της ΕΕ, η Ευρωπόλ μπορεί, σύμφωνα με το άρθρο 22 παράγραφος 3 της απόφασης Ευρωπόλ και υπό τους όρους του άρθρου 9 σημεία 2 και 3 των παρόντων κανόνων, να διαβιβάζει απευθείας πληροφορίες, συμπεριλαμβανομένων των δεδομένων προσωπικού χαρακτήρα και διαβαθμισμένων πληροφοριών, στο εν λόγω τρίτο μέρος, εφόσον αυτό είναι απαραίτητο για τη νόμιμη εκτέλεση των καθηκόντων του αποδέκτη.
   2.   Η διαβίβαση διαβαθμισμένων πληροφοριών από την Ευρωπόλ επιτρέπεται μόνον εφόσον υπάρχει συμφωνία περί προστασίας του απορρήτου μεταξύ της Ευρωπόλ και του φορέα της ΕΕ, σύμφωνα με το άρθρο 4 παράγραφος 2.
   Άρθρο 12
   Διαβίβαση πληροφοριών σε τρίτα μέρη πριν από την έναρξη ισχύος συμφωνίας
   Πριν από την έναρξη ισχύος συμφωνίας με τρίτο μέρος, η Ευρωπόλ μπορεί, σύμφωνα με το άρθρο 23 παράγραφος 4 της απόφασης Ευρωπόλ και υπό τους όρους του άρθρου 9 σημεία 2 και 3 των παρόντων κανόνων, να διαβιβάζει απευθείας πληροφορίες, εξαιρουμένων των δεδομένων προσωπικού χαρακτήρα και των διαβαθμισμένων πληροφοριών, στο εν λόγω τρίτο μέρος, εφόσον αυτό είναι απαραίτητο για τη νόμιμη εκτέλεση των καθηκόντων του αποδέκτη.
   Άρθρο 13
   Διαβίβαση πληροφοριών σε τρίτα μέρη που δεν περιλαμβάνονται στον κατάλογο του Συμβουλίου
   Σύμφωνα με το άρθρο 23 παράγραφος 5 της απόφασης Ευρωπόλ και υπό τους όρους του άρθρου 9 σημεία 2 και 3 των παρόντων κανόνων, η Ευρωπόλ δύναται να διαβιβάζει απευθείας πληροφορίες, εξαιρουμένων των δεδομένων προσωπικού χαρακτήρα και των διαβαθμισμένων πληροφοριών, σε τρίτα μέρη που δεν περιλαμβάνονται στον κατάλογο του άρθρου 26 παράγραφος 1 στοιχείο α) της απόφασης Ευρωπόλ, εφόσον αυτό είναι απολύτως απαραίτητο σε μεμονωμένες περιπτώσεις για τους σκοπούς της πρόληψης ή της καταπολέμησης αξιόποινων πράξεων για τις οποίες είναι αρμόδια η Ευρωπόλ.

      ΚΕΦΑΛΑΙΟ ΙΙΙ

         Διαβίβαση πληροφοριών σε εξαιρετικές περιπτώσεις

   Άρθρο 14
   Διαβίβαση δεδομένων προσωπικού χαρακτήρα και διαβαθμισμένων πληροφοριών σε εξαιρετικές περιπτώσεις
   1.   Σύμφωνα με το άρθρο 23 παράγραφοι 8 και 9 της απόφασης Ευρωπόλ και υπό τους όρους του άρθρου 9 σημεία 2 και 3 των παρόντων κανόνων, η Ευρωπόλ δύναται να διαβιβάζει δεδομένα προσωπικού χαρακτήρα και διαβαθμισμένες πληροφορίες σε τρίτα μέρη εφόσον ο διευθυντής κρίνει ότι η διαβίβασή τους είναι απολύτως αναγκαία για τη διασφάλιση ουσιωδών συμφερόντων των οικείων κρατών μελών στα πλαίσια των στόχων της Ευρωπόλ ή για την αποτροπή επικείμενου κινδύνου σε σχέση με τη διάπραξη αξιόποινων πράξεων ή πράξεων τρομοκρατίας.
   2.   Στην περίπτωση διαβίβασης διαβαθμισμένων πληροφοριών, ο διευθυντής ενημερώνει το συντομότερο δυνατό το διοικητικό συμβούλιο και την επιτροπή ασφάλειας για την απόφασή του.
   3.   Στην περίπτωση διαβίβασης δεδομένων προσωπικού χαρακτήρα, ο διευθυντής εξετάζει πάντοτε τον βαθμό προστασίας δεδομένων που ισχύει για το εκάστοτε τρίτο μέρος, προκειμένου να σταθμίσει τον εν λόγω βαθμό προστασίας των δεδομένων σε συνάρτηση με τα προαναφερθέντα συμφέροντα. Σε αυτή τη συνάρτηση, ο διευθυντής συνεκτιμά όλα τα σχετικά στοιχεία, όπως τον κίνδυνο από τη διαβίβαση των συγκεκριμένων δεδομένων προσωπικού χαρακτήρα εκ μέρους της Ευρωπόλ. Ο διευθυντής ενημερώνει το συντομότερο δυνατό το διοικητικό συμβούλιο και την κοινή εποπτική αρχή για την απόφασή του και για τη βάση της αξιολόγησης που διενήργησε όσον αφορά την επάρκεια του βαθμού προστασίας των δεδομένων που παρέχει το συγκεκριμένο τρίτο μέρος.
   4.   Πριν από τη διαβίβαση δεδομένων προσωπικού χαρακτήρα κατ’ εφαρμογή της παραγράφου 1, ο διευθυντής αξιολογεί την επάρκεια του βαθμού προστασίας των δεδομένων που παρέχουν τα οικεία τρίτα μέρη συνεκτιμώντας όλες τις παραμέτρους που συνδέονται με τη διαβίβαση δεδομένων προσωπικού χαρακτήρα και στις οποίες συγκαταλέγονται οι ακόλουθες:

               α)

               ο χαρακτήρας των δεδομένων·

               β)

               ο σκοπός για τον οποίον προορίζονται τα δεδομένα·

               γ)

               η διάρκεια της προβλεπόμενης επεξεργασίας·

               δ)

               οι γενικές ή ειδικές διατάξεις περί προστασίας δεδομένων στις οποίες υπόκεινται τα τρίτα μέρη·

               ε)

               το κατά πόσον τα τρίτα μέρη έχουν συγκατανεύσει σε ειδικούς όρους που θέτει η Ευρωπόλ σχετικά με τα εν λόγω δεδομένα.

      ΚΕΦΑΛΑΙΟ IV

         Ειδικοί όροι για τη διαβίβαση δεδομένων προσωπικού χαρακτήρα

   Άρθρο 15
   Λόγοι διαβίβασης δεδομένων προσωπικού χαρακτήρα
   1.   Τα δεδομένα προσωπικού χαρακτήρα δεν διαβιβάζονται εάν στο σχετικό αίτημα δεν επισημαίνονται ο σκοπός και ο λόγος του αιτήματος.
   2.   Η διαβίβαση δεδομένων προσωπικού χαρακτήρα που αποκαλύπτουν τη φυλετική ή εθνοτική καταγωγή, τα πολιτικά φρονήματα, τις φιλοσοφικές ή θρησκευτικές πεποιθήσεις, τη συμμετοχή σε συνδικαλιστική οργάνωση, καθώς και η διαβίβαση δεδομένων που αναφέρονται στην υγεία και τη σεξουαλική ζωή απαγορεύεται, εκτός εάν είναι απολύτως αναγκαίο.
   Άρθρο 16
   Διόρθωση και διαγραφή δεδομένων προσωπικού χαρακτήρα
   1.   Κατά τη διαβίβαση δεδομένων προσωπικού χαρακτήρα σε φορέα της ΕΕ ή σε τρίτο μέρος, η Ευρωπόλ φροντίζει να δεσμευθεί ο αποδέκτης φορέας της ΕΕ ή τρίτο μέρος ότι τα εν λόγω δεδομένα διορθώνονται ή διαγράφονται εάν αποδειχθεί ότι είναι λανθασμένα, ανακριβή, ξεπερασμένα ή ότι δεν έπρεπε να έχουν διαβιβαστεί. Εάν η Ευρωπόλ αντιληφθεί ότι τα δεδομένα προσωπικού χαρακτήρα είναι λανθασμένα, ανακριβή, ξεπερασμένα ή ότι δεν έπρεπε να έχουν διαβιβαστεί, ο αποδέκτης, είτε είναι φορέας της ΕΕ είτε τρίτο μέρος, ενημερώνεται αμέσως σχετικά, του ζητείται δε να ενημερώσει την Ευρωπόλ ότι τα δεδομένα θα διορθωθούν ή θα διαγραφούν. Ο διευθυντής ενημερώνει το διοικητικό συμβούλιο και την κοινή εποπτική αρχή για τις δραστηριότητες της Ευρωπόλ στον τομέα.
   2.   Κάθε συναπτόμενη συμφωνία ορίζει την υποχρέωση διόρθωσης ή διαγραφής δεδομένων σύμφωνα με τη διαδικασία της παραγράφου 1.
   3.   Κατά τη διαβίβαση δεδομένων προσωπικού χαρακτήρα η Ευρωπόλ φροντίζει να δεσμευθεί ο αποδέκτης φορέας της ΕΕ ή τρίτο μέρος ότι τα δεδομένα θα διαγραφούν όταν δεν θα είναι πλέον αναγκαία για τους σκοπούς για τους οποίους διαβιβάστηκαν.

      ΚΕΦΑΛΑΙΟ V

         Περαιτέρω διαβίβαση δεδομένων σε φορείς της ΕΕ και σε τρίτα μέρη

   Άρθρο 17
   Αρμόδιες αρχές και περαιτέρω διαβίβαση
   1.   Η διαβίβαση δεδομένων προσωπικού χαρακτήρα από την Ευρωπόλ σε τρίτα κράτη και η περαιτέρω διαβίβασή τους εντός των κρατών, περιορίζεται στις αρμόδιες αρχές που αναφέρονται ρητώς σε οιαδήποτε συναφθείσα συμφωνία.
   2.   Κατά τη διαπραγμάτευση συμφωνιών, η Ευρωπόλ καταβάλλει κάθε δυνατή προσπάθεια προκειμένου να διασφαλίσει ότι, εφόσον είναι δυνατόν, το τρίτο κράτος υποδεικνύει μία αρμόδια αρχή η οποία θα λειτουργεί ως σημείο επαφής μεταξύ της Ευρωπόλ και των άλλων αρμόδιων αρχών αυτού του τρίτου κράτους.
   3.   Κατά τη διαβίβαση δεδομένων προσωπικού χαρακτήρα, η Ευρωπόλ μεριμνά προκειμένου ο αποδέκτης φορέας της ΕΕ ή τρίτο μέρος να αναλάβει τη δέσμευση ότι η περαιτέρω διαβίβαση αυτών των δεδομένων θα περιορίζεται στις αρμόδιες αρχές και θα πραγματοποιείται υπό τους ίδιους όρους με εκείνους της αρχικής διαβίβασης.
   4.   Στις περιπτώσεις που το τρίτο κράτος δεν είναι σε θέση να υποδείξει μία αρμόδια αρχή η οποία θα λειτουργεί ως σημείο επαφής, συμφωνίες μπορούν, κατ’ εξαίρεση, να προβλέπουν την απευθείας διαβίβαση πληροφοριών από την Ευρωπόλ σε μία ή περισσότερες αρμόδιες αρχές στο οικείο τρίτο κράτος.
   Άρθρο 18
   Όροι για την περαιτέρω διαβίβαση
   1.   Η Ευρωπόλ διαβιβάζει δεδομένα προσωπικού χαρακτήρα σε αρμόδια αρχή τρίτου κράτους ή διαβιβάζει δεδομένα προσωπικού χαρακτήρα σε οργανισμό ή σε φορέα της ΕΕ μόνον εάν η εν λόγω αρχή, οργανισμός ή φορέας συμφωνήσει ότι δεν θα διαβιβάσει τα εν λόγω δεδομένα προσωπικού χαρακτήρα σε άλλους φορείς της ΕΕ ή τρίτα μέρη, παρά μόνον υπό τους όρους της παραγράφου 2.
   2.   Η περαιτέρω διαβίβαση δεδομένων προσωπικού χαρακτήρα από αρμόδια αρχή τρίτου κράτους, οργανισμού ή φορέα της ΕΕ με την οποία η Ευρωπόλ έχει συνάψει επιχειρησιακή συμφωνία μπορεί να πραγματοποιείται μόνον:

               α)

               με προηγούμενη συγκατάθεση της Ευρωπόλ, σε περιπτώσεις που ο φορέας της ΕΕ ή το τρίτο μέρος που παραλαμβάνει τα δεδομένα προσωπικού χαρακτήρα, έχει συνάψει επιχειρησιακή συμφωνία με την Ευρωπόλ· ή

               β)

               κατ’ εξαίρεση, μετά από άδεια του διευθυντή, η οποία θα λαμβάνει υπόψη τον βαθμό της προστασίας δεδομένων που ισχύει για τον φορέα της ΕΕ ή για το τρίτο μέρος, εάν εκτιμά ότι η περαιτέρω διαβίβαση των δεδομένων προσωπικού χαρακτήρα από τον φορέα της ΕΕ ή το τρίτο μέρος είναι απολύτως αναγκαία:

                           i)

                           για τη διασφάλιση των βασικών συμφερόντων των ενδιαφερομένων κρατών μελών στα πλαίσια των στόχων της Ευρωπόλ· ή

                           ii)

                           για την αποτροπή επικείμενου κινδύνου σε σχέση με τη διάπραξη αξιόποινων πράξεων ή πράξεων τρομοκρατίας.

         3.   Δεν επιτρέπεται περαιτέρω διαβίβαση δεδομένων τα οποία έχουν κοινοποιηθεί στην Ευρωπόλ από κράτος μέλος χωρίς την προηγούμενη συγκατάθεση αυτού του κράτους μέλους. Ο διευθυντής ενημερώνει το οικείο κράτος μέλος για τους λόγους της διαβίβασης μέσω φορέα της ΕΕ ή τρίτου μέρους, αντί για απευθείας διαβίβαση των δεδομένων.

      ΚΕΦΑΛΑΙΟ VI

         Ειδικοί όροι για την παραλαβή από την Ευρωπόλ πληροφοριών από τρίτα μέρη

   Άρθρο 19
   Αξιολόγηση της πηγής και των πληροφοριών
   1.   Προκειμένου να προσδιορίζει την αξιοπιστία των πληροφοριών που λαμβάνει και των πηγών τους, η Ευρωπόλ ζητεί από τον φορέα της ΕΕ ή από το τρίτο μέρος να αξιολογεί, στο μέτρο του δυνατού, τις πληροφορίες και τις πηγές τους σύμφωνα με τα κριτήρια που θεσπίζονται στο άρθρο 12 της απόφασης 2009/936/ΔΕΥ του Συμβουλίου, της 30ής Νοεμβρίου 2009, για την έκδοση εκτελεστικών κανόνων για τα αρχεία δεδομένων εργασίας προς ανάλυση της Ευρωπόλ (2) («κανόνες για τα αρχεία δεδομένων εργασίας προς ανάλυση της Ευρωπόλ»).
   2.   Εάν δεν υπάρξει τέτοια αξιολόγηση η Ευρωπόλ προσπαθεί, στο μέτρο του δυνατού, να αξιολογήσει την αξιοπιστία των πηγών ή των πληροφοριών και των πηγών τους, βάσει των πληροφοριών που έχει στη ήδη διάθεσή της σύμφωνα με τα κριτήρια που θεσπίζονται στο άρθρο 12 των κανόνων για τα αρχεία δεδομένων εργασίας προς ανάλυση της Ευρωπόλ.
   3.   Στις συμφωνίες, η Ευρωπόλ και ο φορέας της ΕΕ ή το τρίτο μέρος μπορούν να συμφωνούν γενικά ως προς την αξιολόγηση ειδικών τύπων πληροφοριών και ειδικών τύπων πηγών, σύμφωνα με τα κριτήρια που θεσπίζονται στο άρθρο 12 των κανόνων για τα αρχεία δεδομένων εργασίας προς ανάλυση της Ευρωπόλ.
   Άρθρο 20
   Διόρθωση και διαγραφή πληροφοριών που έχουν διαβιβασθεί στην Ευρωπόλ
   1.   Στις συμφωνίες ορίζεται ότι ο φορέας της ΕΕ ή το τρίτο μέρος ενημερώνει την Ευρωπόλ όποτε διορθώνει ή διαγράφει πληροφορίες που έχουν διαβιβασθεί στην Ευρωπόλ.
   2.   Όταν φορέας της ΕΕ ή τρίτο μέρος ενημερώσει την Ευρωπόλ ότι διόρθωσε ή διέγραψε πληροφορίες που έχουν διαβιβασθεί στην Ευρωπόλ, η Ευρωπόλ διορθώνει ή διαγράφει τις πληροφορίες αντιστοίχως. Η Ευρωπόλ δεν διαγράφει την πληροφορία εάν είναι αναγκαία η επεξεργασία της για το οικείο αρχείο δεδομένων εργασίας ή, εφόσον η πληροφορία έχει αποθηκευτεί σε άλλο αρχείο δεδομένων της Ευρωπόλ και η Ευρωπόλ εξακολουθεί να ενδιαφέρεται γι’ αυτήν βάσει πληροφοριών οι οποίες είναι λεπτομερέστερες από εκείνες που έχει στη διάθεσή του ο διαβιβάζων φορέας της ΕΕ ή το τρίτο μέρος. Η Ευρωπόλ ενημερώνει τον οικείο φορέα της ΕΕ ή το τρίτο μέρος για τη διατήρηση των πληροφοριών αυτών.
   3.   Εάν η Ευρωπόλ έχει λόγους να πιστεύει ότι οι παρασχεθείσες πληροφορίες είναι ανακριβείς ή ξεπερασμένες, ενημερώνει τον φορέα της ΕΕ ή το τρίτο μέρος που διαβίβασε τις πληροφορίες και ζητεί από τον φορέα της ΕΕ ή το τρίτο μέρος να ενημερώσει την Ευρωπόλ για τη θέση του επί του θέματος. Σε περίπτωση που οι πληροφορίες διορθωθούν ή διαγραφούν από την Ευρωπόλ, σύμφωνα με το άρθρο 31 παράγραφος 1 της απόφασης Ευρωπόλ, η Ευρωπόλ ενημερώνει τον παρέχοντα τις πληροφορίες φορέα της ΕΕ ή τρίτο μέρος σχετικά με τη διόρθωση ή τη διαγραφή.
   4.   Με την επιφύλαξη του άρθρου 31 της απόφασης Ευρωπόλ, οι πληροφορίες οι οποίες είναι σαφές ότι ελήφθησαν από τρίτο κράτος κατά προφανή παράβαση των ανθρωπίνων δικαιωμάτων, δεν αποτελούν αντικείμενο επεξεργασίας.
   5.   Στις συμφωνίες ορίζεται ότι ο φορέας της ΕΕ ή το τρίτο μέρος ενημερώνει, στο μέτρο του δυνατού, την Ευρωπόλ σε περίπτωση που το τρίτο μέρος έχει λόγους να πιστεύει ότι οι παρασχεθείσες πληροφορίες είναι ανακριβείς ή ξεπερασμένες.
   ΤΙΤΛΟΣ IV

      ΤΕΛΙΚΕΣ ΔΙΑΤΑΞΕΙΣ

   Άρθρο 21
   Έναρξη ισχύος
   Οι παρόντες κανόνες αρχίζουν να ισχύουν την 1η Ιανουαρίου 2010.

      Βρυξέλλες, 30 Νοεμβρίου 2009.

            Για το Συμβούλιο

            Η Πρόεδρος

         B. ASK

      (1)  ΕΕ L 121 της 15.5.2009, σ. 37.

      (2)  Βλέπε σελίδα 14 της παρούσας Επίσημης Εφημερίδας.


title: Απόφαση (ΕΕ) 2016/1974 της Ευρωπαϊκής Κεντρικής Τράπεζας, της 31ης Οκτωβρίου 2016, που τροποποιεί την απόφαση (ΕΕ) 2016/810 (ΕΚΤ/2016/10) σχετικά με τη δεύτερη σειρά στοχευμένων πράξεων πιο μακροπρόθεσμης αναχρηματοδότησης (ΕΚΤ/2016/30)

text:
               11.11.2016

               EL

               Επίσημη Εφημερίδα της Ευρωπαϊκής Ένωσης

               L 304/7

         ΑΠΌΦΑΣΗ (ΕΕ) 2016/1974 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 31ης Οκτωβρίου 2016
   που τροποποιεί την απόφαση (ΕΕ) 2016/810 (ΕΚΤ/2016/10) σχετικά με τη δεύτερη σειρά στοχευμένων πράξεων πιο μακροπρόθεσμης αναχρηματοδότησης (ΕΚΤ/2016/30)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 3.1 πρώτη περίπτωση, το άρθρο 12.1, το άρθρο 18.1 δεύτερη περίπτωση και το άρθρο 34.1 δεύτερη περίπτωση,
   Εκτιμώντας τα ακόλουθα:

               (1)

               Στις 28 Απριλίου 2016 το διοικητικό συμβούλιο εξέδωσε την απόφαση (ΕΕ) 2016/810 της Ευρωπαϊκής Κεντρικής Τράπεζας (ΕΚΤ/2016/10) (1), ενεργώντας εντός των ορίων της αποστολής του για διατήρηση της σταθερότητας των τιμών και με σκοπό την περαιτέρω χαλάρωση των όρων πιστοδότησης του ιδιωτικού τομέα και την τόνωση της πιστωτικής επέκτασης. Η απόφαση αυτή καθορίζει τους όρους διενέργειας μιας σειράς τεσσάρων στοχευμένων πράξεων πιο μακροπρόθεσμης αναχρηματοδότησης (ΣΠΠΜΑ-II) σε τριμηνιαία βάση για το χρονικό διάστημα από τον Ιούνιο του 2016 έως τον Μάρτιο του 2017.

               (2)

               Προκειμένου να αποκαταστήσει συγκεκριμένη ανακολουθία μεταξύ, αφενός, της προθεσμίας εντός την οποίας τα επικεφαλής ιδρύματα αιτούνται την αναγνώριση μεταβολών στη σύνθεση του ομίλου ΣΠΠΜΑ-II σύμφωνα με το ενδεικτικό ημερολογιακό πρόγραμμα ΣΠΠΜΑ-II που δημοσιεύεται στον δικτυακό τόπο της ΕΚΤ και, αφετέρου, της προθεσμίας του άρθρου 3 παράγραφος 7 στοιχείο α) της απόφασης (ΕΕ) 2016/810 (ΕΚΤ/2016/10), το διοικητικό συμβούλιο αποφάσισε ότι σε περίπτωση μεταβολών στη σύνθεση ομίλου ΣΠΠΜΑ-II οι οποίες γίνονται δεκτές σύμφωνα με το άρθρο 3 παράγραφος 5 της ως άνω απόφασης ή λαμβάνουν χώρα σύμφωνα με το άρθρο 3 παράγραφος 6 στοιχείο β) ή γ) αυτής, το επικεφαλής ίδρυμα μπορεί να συμμετέχει σε ΣΠΠΜΑ-II με βάση τη νέα σύνθεση του ομίλου ΣΠΠΜΑ-II μόνον αφού λάβει από την οικεία εθνική κεντρική τράπεζα (ΕθνΚΤ) επιβεβαίωση ότι η νέα αυτή σύνθεση έχει αναγνωριστεί.

               (3)

               Ως εκ τούτου, η απόφαση (ΕΕ) 2016/810 (ΕΚΤ/2016/10) θα πρέπει να τροποποιηθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποιήσεις
   Η απόφαση (ΕΕ) 2016/810 (ΕΚΤ/2016/10) τροποποιείται ως εξής:

               1)

               Στο άρθρο 3 παράγραφος 6 στοιχείο β) το σημείο i) αντικαθίσταται από το ακόλουθο κείμενο:

                           «i)

                           το επικεφαλής ίδρυμα υποβάλλει στην οικεία ΕθνΚΤ αίτηση για αναγνώριση της μεταβολής στη σύνθεση του ομίλου ΣΠΠΜΑ-II σύμφωνα με το ενδεικτικό ημερολογιακό πρόγραμμα ΣΠΠΜΑ-II που δημοσιεύεται στον δικτυακό τόπο της ΕΚΤ·».

               2)

               Στο άρθρο 3 παράγραφος 7 το στοιχείο α) αντικαθίσταται από το ακόλουθο κείμενο:

                           «α)

                           όσον αφορά μεταβολές στις οποίες έχει εφαρμογή η παράγραφος 5 ή η παράγραφος 6 στοιχείο β) ή στοιχείο γ), το επικεφαλής ίδρυμα μπορεί να συμμετέχει σε ΣΠΠΜΑ-II με βάση τη νέα σύνθεση του ομίλου ΣΠΠΜΑ-II μόνον αφού λάβει από την οικεία ΕθνΚΤ επιβεβαίωση ότι η νέα αυτή σύνθεση έχει αναγνωριστεί· και».

         Άρθρο 2
   Έναρξη ισχύος
   Η παρούσα απόφαση αρχίζει να ισχύει την 31η Οκτωβρίου 2016.

      Φρανκφούρτη, 31 Οκτωβρίου 2016.

            Για το διοικητικό συμβούλιο της ΕΚΤ

            Ο Πρόεδρος της ΕΚΤ

         Mario DRAGHI

      (1)  Απόφαση (ΕΕ) 2016/810 της Ευρωπαϊκής Κεντρικής Τράπεζας, της 28ης Απριλίου 2016, σχετικά με τη δεύτερη σειρά στοχευμένων πράξεων πιο μακροπρόθεσμης αναχρηματοδότησης (ΕΚΤ/2016/10) (ΕΕ L 132 της 21.5.2016, σ. 107).


title: DOCUMENTS CONCERNING THE ACCESSION TO THE EUROPEAN COMMUNITIES OF THE KINGDOM OF DENMARK, IRELAND, THE KINGDOM OF NORWAY AND THE UNITED KINGDOM OF GREAT BRITAIN AND NORTHERN IRELAND, DECISION OF THE COUNCIL OF THE EUROPEAN COMMUNITIES OF 22 JANUARY 1972 CONCERNING THE ACCESSION OF THE KINGDOM OF DENMARK, IRELAND, THE KINGDOM OF NORWAY AND THE UNITED KINGDOM OF GREAT BRITAIN AND NORTHERN IRELAND TO THE EUROPEAN COAL AND STEEL COMMUNITY

text:
Avis juridique important

|

11972B/DEC/KSG

Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Απόφαση του Συμβουλίου των Ευρωπαϊκών Κοινοτήτων της 22ας Ιανουαρίου 1972 περί της προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στην Ευρωπαϊκή Κοινότητα Άνθρακος και Χάλυβος

Επίσημη Εφημερίδα αριθ. L 073 της 27/03/1972 σ. 0012

ΑΠΟΦΑΣΗ ΤΟΥ ΣΥΜΒΟΥΛΙΟΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ της 22ας Ιανουαρίου 1972 περί της προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στην Ευρωπαϊκή Κοινότητα Ανθρακος και Χάλυβος(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,έχοντας υπόψη το άρθρο 98 της συνθήκης περί ιδρύσεως της Ευρωπαϊκής Κοινότητος Ανθρακος και Χάλυβος,επειδή το Βασίλειο της Δανίας, η Ιρλανδία, το Βασίλειο της Νορβηγίας και το Ηνωμένο Βασίλειο της Μεγάλης Βρετανίας και Βορείου Ιρλανδίας ζήτησαν να προσχωρήσουν στην Ευρωπαϊκή Κοινότητα Ανθρακος και Χάλυβος,έχοντας υπόψη τη γνώμη της Επιτροπής,επειδή οι όροι προσχωρήσεως που πρέπει να καθορισθούν από το Συμβούλιο έχουν αποτελέσει αντικείμενο διαπραγματεύσεων με τα προαναφερθέντα κράτη,ΑΠΟΦΑΣΙΖΕΙ:Αρθρο 11. Το Βασίλειο της Δανίας, η Ιρλανδία, το Βασίλειο της Νορβηγίας και το Ηνωμένο Βασίλειο της Μεγάλης Βρετανίας και Βορείου Ιρλανδίας δύνανται να γίνουν μέλη της Ευρωπαϊκής Κοινότητος Ανθρακος και Χάλυβος προσχωρώντας στη συνθήκη περί ιδρύσεως της Κοινότητος αυτής, όπως τροποποιήθηκε ή συμπληρώθηκε, υπό τους όρους που διατυπώνονται στην παρούσα απόφαση.2. Οι όροι προσχωρήσεως και οι καθιστάμενες αναγκαίες, λόγω της προσχωρήσεως, προσαρμογές της συνθήκης περί ιδρύσεως της Ευρωπαϊκής Κοινότητος Ανθρακος και Χάλυβος αναγράφονται στην πράξη που προσαρτάται στην παρούσα απόφαση. Oi διατάξεις της πράξεως αυτής που αφορούν την Ευρωπαϊκή Κοινότητα Ανθρακος και Χάλυβος αποτελούν αναπόσπαστο τμήμα της παρούσης αποφάσεως.3. Οι διατάξεις περί των δικαιωμάτων και υποχρεώσεων των Κρατών μελών και περί των εξουσιών και αρμοδιοτήτων των οργάνων των Κοινοτήτων, όπως αναγράφονται στη συνθήκη που αναφέρεται στην παράγραφο 1, ισχύουν και για την παρούσα απόφαση.Αρθρο 2Τα έγγραφα προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στην Ευρωπαϊκή Κοινότητα Ανθρακος και Χάλυβος θα κατατεθούν στην κυβέρνηση της Γαλλικής Δημοκρατίας την 1η Ιανουαρίου 1973.Η προσχώρηση ισχύει από 1ης Ιανουαρίου 1973, υπό την προϋπόθεση ότι όλα τα έγγραφα προσχωρήσεως θα έχουν κατατεθεί κατά την ημερομηνία αυτή και ότι όλα τα έγγραφα κυρώσεως της συνθήκης περί προσχωρήσεως στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας θα έχουν κατατεθεί προ της ημερομηνίας αυτής.Αν, πάντως, τα κράτη που αναφέρονται στην πρώτη παράγραφο του παρόντος άρθρου δεν έχουν όλα καταθέσει εγκαίρως τα έγγραφά τους προσχωρήσεως και κυρώσεως, η προσχώρηση αρχίζει να ισχύει για τα λοιπά προσχωρούντα κράτη. Στην περίπτωση αυτή, το Συμβούλιο των Ευρωπαϊκών Κοινοτήτων, αποφασίζοντας ομοφώνως, θεσπίζει αμέσως τις προσαρμογές που καθίστανται εκ τούτου απαραίτητες στο άρθρο 3 της παρούσης αποφάσεως και στα άρθρα 12, 13, 16, 17, 19, 20, 22, 142, 155 και 160 της πράξεως περί των όρων προσχωρήσεως και των προσαρμογών των συνθηκών· δύναται επίσης ομοφώνως να κηρύττει άκυρες ή να προσαρμόζει τις διατάξεις της προαναφερθείσης πράξεως που αναφέρονται ρητώς σε ένα κράτος το οποίο δεν έχει καταθέσει τα έγγραφά του προσχωρήσεως και κυρώσεως.Η κυβέρνηση της Γαλλικής Δημοκρατίας θα διαβιβάσει επικυρωμένο αντίγραφο του εγγράφου προσχωρήσεως κάθε προσχωρούντος κράτους στις κυβερνήσεις των Κρατών μελών και των άλλων προσχωρούντων κρατών.Αρθρο 3 (1)(1) Το κείμενο όπως τροποποιήθηκε από το άρθρο 2 της αποφάσεως προσαρμογής.Η απόφαση αυτή συντάσσεται στην αγγλική, γαλλική, γερμανική, δανική, ιρλανδική, ιταλική, νορβηγική και ολλανδική γλώσσα, τα δε κείμενα στην αγγλική, γαλλική, γερμανική, δανική, ιρλανδική, ιταλική και ολλανδική γλώσσα είναι εξίσου αυθεντικά. Η απόφαση κοινοποιείται στα Κράτη μέλη της Ευρωπαϊκής Kοινότητος Ανθρακος και Χάλυβος, στο Βασίλειο της Δανίας, στην Ιρλανδία, στο Βασίλειο της Νορβηγίας και στο Βασίλειο της Μεγάλης Βρετανίας και Βορείου Ιρλανδίας.Έγινε στις Βρυξέλλες, στις 22 Ιανουαρίου 1972.Για το ΣυμβούλιοΟ ΠρόεδροςG. THORN


title: 2010/446/ΚΕΠΠΑ: Απόφαση 2010/446/ΚΕΠΠΑ του Συμβουλίου, της 11ης Αυγούστου 2010 , για την παράταση της εντολής του ειδικού εντεταλμένου της Ευρωπαϊκής Ένωσης στο Κοσσυφοπέδιο

text:
               12.8.2010

               EL

               Επίσημη Εφημερίδα της Ευρωπαϊκής Ένωσης

               L 211/36

         ΑΠΌΦΑΣΗ 2010/446/ΚΕΠΠΑ ΤΟΥ ΣΥΜΒΟΥΛΊΟΥ
   της 11ης Αυγούστου 2010
   για την παράταση της εντολής του ειδικού εντεταλμένου της Ευρωπαϊκής Ένωσης στο Κοσσυφοπέδιο (1)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   την πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 10 Ιουνίου 1999, το Συμβούλιο Ασφαλείας των Ηνωμένων Εθνών εξέδωσε την απόφαση 1244.

               (2)

               Στις 15 Σεπτεμβρίου 2006, το Συμβούλιο εξέδωσε την κοινή δράση 2006/623/ΚΕΠΠΑ (2) για τη σύσταση ομάδας της ΕΕ με σκοπό να συμβάλει στην προετοιμασία για την τοποθέτηση ενδεχόμενης Διεθνούς Μη Στρατιωτικής αποστολής στο Κοσσυφοπέδιο, στην οποία θα συμμετέχει συνιστώσα του Ειδικού Εντεταλμένου της Ευρωπαϊκής Ένωσης (προπαρασκευαστική ομάδα ΔΜΣΓ/ΕΕΕΕ).

               (3)

               Στις 13/14 Δεκεμβρίου 2007, το Ευρωπαϊκό Συμβούλιο υπογράμμισε ότι η Ευρωπαϊκή Ένωση (στο εξής «ΕΕ» ή «Ένωση») είναι πρόθυμη να διαδραματίσει ηγετικό ρόλο στην ενίσχυση της σταθερότητας της περιοχής και στην εφαρμογή διακανονισμού που θα καθορίζει το μελλοντικό καθεστώς του Κοσσυφοπεδίου. Δήλωσε ότι η Ένωση είναι πρόθυμη να βοηθήσει το Κοσσυφοπέδιο στην οδό προς τη βιώσιμη σταθερότητα, μεταξύ άλλων με αποστολή Ευρωπαϊκής Πολιτικής Ασφάλειας και Άμυνας (ΕΠΑΑ) και συμμετοχή σε Διεθνή Μη Στρατιωτική Αποστολή που αποτελεί μέρος της διεθνούς παρουσίας.

               (4)

               Στις 4 Φεβρουαρίου 2008, το Συμβούλιο εξέδωσε την κοινή δράση 2008/124/ΚΕΠΠΑ σχετικά με την Αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX ΚΟΣΣΥΦΟΠΕΔΙΟ (3) και την κοινή δράση 2008/123/ΚΕΠΠΑ (4) με την οποία ο κ. Pieter FEITH διορίσθηκε ειδικός εντεταλμένος της Ευρωπαϊκής Ένωσης (στο εξής «ΕΕΕΕ») στο Κοσσυφοπέδιο.

               (5)

               Στις 25 Φεβρουαρίου 2010, το Συμβούλιο εξέδωσε την απόφαση 2010/118/ΚΕΠΠΑ (5) που παρατείνει τη θητεία του ΕΕΕΕ μέχρι τις 31 Αυγούστου 2010.

               (6)

               Η εντολή του ΕΕΕΕ θα πρέπει να παραταθεί έως τις 28 Φεβρουαρίου 2011. Η εντολή, ωστόσο, του ΕΕΕΕ μπορεί να λήξει ενωρίτερα, εάν το αποφασίσει το Συμβούλιο, με πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφάλειας (στο εξής «ΥΕ») μετά την έναρξη ισχύος της απόφασης για τη σύσταση της Ευρωπαϊκής Υπηρεσίας Εξωτερικής Δράσης.

               (7)

               Η Διαδικασία Σταθεροποίησης και Σύνδεσης αποτελεί το στρατηγικό πλαίσιο της πολιτικής της Ένωσης όσον αφορά την περιοχή των Δυτικών Βαλκανίων και οι μηχανισμοί του εφαρμόζονται στο Κοσσυφοπέδιο, μεταξύ των οποίων συγκαταλέγονται η ευρωπαϊκή εταιρική σχέση, ο πολιτικός και τεχνικός διάλογος στο πλαίσιο του Μηχανισμού Παρακολούθησης της ΔΣΣ και συναφή ενωσιακά προγράμματα παροχής βοήθειας.

               (8)

               Η εντολή του ΕΕΕΕ θα πρέπει να εκτελεσθεί σε συντονισμό με την Επιτροπή, προκειμένου να εξασφαλισθεί η συνοχή με άλλες σχετικές δραστηριότητες που εμπίπτουν στην αρμοδιότητα της Ένωσης.

               (9)

               Το Συμβούλιο προβλέπει ότι οι εξουσίες και οι αρμοδιότητες του ΕΕΕΕ και οι εξουσίες και οι αρμοδιότητες ενός Διεθνούς Μη Στρατιωτικού Αντιπροσώπου ασκούνται από το ίδιο πρόσωπο.

               (10)

               Ο ΕΕΕΕ θα εκτελέσει την εντολή του στο πλαίσιο μιας κατάστασης, η οποία ενδέχεται να επιδεινωθεί και η οποία θα μπορούσε να βλάψει τους στόχους της κοινής εξωτερικής πολιτικής και πολιτικής ασφαλείας, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός εντεταλμένος της Ευρωπαϊκής Ένωσης
   Η εντολή του κ. Pieter FEITH, ως ΕΕΕΕ στο Κοσσυφοπέδιο, παρατείνεται έως τις 28 Φεβρουαρίου 2011. Η εντολή, ωστόσο, του ΕΕΕΕ μπορεί να λήξει ενωρίτερα, εάν το αποφασίσει το Συμβούλιο, με πρόταση της ΥΕ μετά την έναρξη ισχύος της απόφασης για τη σύσταση της Ευρωπαϊκής Υπηρεσίας Εξωτερικής Δράσης.
   Άρθρο 2
   Στόχοι της πολιτικής
   Η εντολή του ΕΕΕΕ βασίζεται στους στόχους της πολιτικής της Ένωσης στο Κοσσυφοπέδιο. Σε αυτούς συμπεριλαμβάνεται ένας ηγετικός ρόλος στην ενίσχυση της σταθερότητας στην περιοχή και στην υλοποίηση μιας διευθέτησης που θα καθορίζει το μελλοντικό καθεστώς του Κοσσυφοπεδίου, με σκοπό ένα σταθερό, βιώσιμο, ειρηνικό, δημοκρατικό και πολυεθνοτικό Κοσσυφοπέδιο που θα συμβάλλει στην περιφερειακή συνεργασία και σταθερότητα, βάσει καλών σχέσεων γειτονίας· ένα Κοσσυφοπέδιο με δέσμευση για το κράτος δικαίου, την προστασία των μειονοτήτων και την πολιτιστική και θρησκευτική κληρονομιά.
   Άρθρο 3
   Εντολή
   Προκειμένου να επιτευχθούν οι στόχοι πολιτικής στο Κοσσυφοπέδιο, η εντολή του ΕΕΕΕ συνίσταται στα εξής:

               α)

               παροχή συμβουλών και υποστήριξης από την Ένωση στην πολιτική διαδικασία·

               β)

               προώθηση του γενικού πολιτικού συντονισμού της Ένωσης στο Κοσσυφοπέδιο·

               γ)

               παροχή τοπικής πολιτικής καθοδήγησης στον αρχηγό της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX ΚΟΣΣΥΦΟΠΕΔΙΟ), συμπεριλαμβανομένων των πολιτικών πτυχών θεμάτων που αφορούν εκτελεστικές αρμοδιότητες·

               δ)

               διασφάλιση της συνοχής και της συνέπειας της δράσης της Ένωσης έναντι του κοινού. Ο εκπρόσωπος Τύπου του ΕΕΕΕ αποτελεί το κύριο σημείο επαφής της Ένωσης με τα μέσα μαζικής ενημέρωσης του Κοσσυφοπεδίου όσον αφορά τα ζητήματα κοινής εξωτερικής πολιτικής και πολιτικής ασφάλειας/κοινής πολιτικής ασφάλειας και άμυνας (ΚΕΠΠΑ/ΚΠΑΑ). Όλες οι δραστηριότητες ενημέρωσης του Τύπου και του κοινού θα διεξάγονται σε στενή και συνεχή συνεργασία με τον εκπρόσωπο Τύπου της ύπατης εκπροσώπου (ΥΕ) της Ένωσης για θέματα εξωτερικής πολιτικής και πολιτικής ασφαλείας/το Γραφείο Τύπου της Γραμματείας του Συμβουλίου·

               ε)

               συμβολή στην ανάπτυξη και εδραίωση του σεβασμού των ανθρώπινων δικαιωμάτων και των θεμελιωδών ελευθεριών στο Κοσσυφοπέδιο, μεταξύ άλλων όσον αφορά τις γυναίκες και τα παιδιά, σύμφωνα με την πολιτική της ΕΕ για τα ανθρώπινα δικαιώματα και τις κατευθυντήριες γραμμές της ΕΕ σχετικά με τα ανθρώπινα δικαιώματα.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής του και ενεργεί υπό την εξουσία της ΥΕ.
   2.   Η Επιτροπής Πολιτικής και Ασφάλειας (στο εξής «ΕΠΑ») διατηρεί προνομιούχο δεσμό με τον ΕΕΕΕ και είναι το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής, με την επιφύλαξη των εξουσιών της ΥΕ.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, κατά την περίοδο από την 1η Σεπτεμβρίου 2010 έως 28 Φεβρουαρίου 2011, ανέρχεται σε 1 230 000 ευρώ.
   2.   Η διαχείριση των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης. Οι υπήκοοι των χωρών της περιοχής των Δυτικών Βαλκανίων δικαιούνται να συμμετέχουν σε διαγωνισμούς για συμβάσεις.
   3.   Η διαχείριση των δαπανών υπόκειται σε σύμβαση μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Διορίζεται ειδικό προσωπικό της Ένωσης για να συνδράμει τον ΕΕΕΕ στην εκτέλεση της εντολής του και για να συμβάλει στη συνοχή, στην προβολή και στην αποτελεσματικότητα της συνολικής δράσης της Ένωσης στο Κοσσυφοπέδιο. Εντός των ορίων της εντολής του και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση της ομάδας του. Η ομάδα διαθέτει την εμπειρογνωμοσύνη σε ειδικά ζητήματα πολιτικής που απαιτεί η εντολή. Ο ΕΕΕΕ ενημερώνει το Συμβούλιο και την Επιτροπή τάχιστα για τη σύνθεση της ομάδας του.
   2.   Τα κράτη μέλη και τα θεσμικά όργανα της Ένωσης δύνανται να προτείνουν την απόσπαση προσωπικού στην υπηρεσία του ΕΕΕΕ. Οι μισθοί του αποσπασμένου από κράτος μέλος ή από θεσμικό όργανο της Ένωσης προσωπικού στην υπηρεσία του ΕΕΕΕ καλύπτονται από το ενδιαφερόμενο κράτος μέλος ή θεσμικό όργανο της Ένωσης, αντίστοιχα. Οι ειδικοί που αποσπώνται από κράτη μέλη στη Γενική Γραμματεία του Συμβουλίου μπορούν επίσης να τοποθετηθούν στην υπηρεσία του ΕΕΕΕ. Το συμβασιούχο διεθνές προσωπικό πρέπει να έχει την ιθαγένεια κράτους μέλους.
   3.   Όλα το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους ή του θεσμικού οργάνου της Ένωσης και ασκεί τα καθήκοντά του και ενεργεί προς το συμφέρον της εντολής του ΕΕΕΕ.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και οι λοιπές εγγυήσεις που απαιτούνται για την εκτέλεση και την ομαλή διεξαγωγή της αποστολής του ΕΕΕΕ και των μελών του προσωπικού του συμφωνούνται από κοινού με το μέρος/τα μέρη υποδοχής, ανάλογα με την περίπτωση. Τα κράτη μέλη και η Επιτροπή παρέχουν την απαιτούμενη υποστήριξη για τον σκοπό αυτόν.
   Άρθρο 8
   Ασφάλεια των διαβαθμισμένων πληροφοριών
   1.   Ο ΕΕΕΕ και το προσωπικό της ομάδας του τηρούν τις αρχές ασφαλείας και τις στοιχειώδεις προδιαγραφές που θεσπίζονται με την απόφαση 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου (6), ιδίως κατά τον χειρισμό διαβαθμισμένων πληροφοριών της ΕΕ.
   2.   Η ΥΕ εξουσιοδοτείται να κοινολογεί στο ΝΑΤΟ/στην KFOR EU διαβαθμισμένες πληροφορίες και έγγραφα της ΕΕ έως τον βαθμό «ΕΜΠΙΣΤΕΥΤΙΚΟ ΕΕ» που έχουν παραχθεί για τους σκοπούς της δράσης, σύμφωνα με τους κανονισμούς ασφαλείας του Συμβουλίου.
   3.   Η ΥΕ εξουσιοδοτείται να κοινολογεί στα Ηνωμένα Έθνη (ΗΕ) και τον Οργανισμό για την Ασφάλεια και τη Συνεργασία στην Ευρώπη (ΟΑΣΕ), σύμφωνα με τις επιχειρησιακές ανάγκες του ΕΕΕΕ, διαβαθμισμένες πληροφορίες και έγγραφα της ΕΕ έως τον βαθμό «ΠΕΡΙΟΡΙΣΜΕΝΗΣ ΧΡΗΣΗΣ ΕΕ» που παράγονται για τους σκοπούς της δράσης, σύμφωνα με τους κανονισμούς ασφαλείας του Συμβουλίου. Για τον σκοπό αυτόν, εκπονούνται τοπικές ρυθμίσεις.
   4.   Η ΥΕ εξουσιοδοτείται να κοινολογεί σε τρίτα μέρη που συνδέονται με την παρούσα απόφαση μη διαβαθμισμένα έγγραφα της ΕΕ που αφορούν τις συζητήσεις του Συμβουλίου σχετικά με τη δράση, τα οποία καλύπτονται από την υποχρέωση τήρησης επαγγελματικού απορρήτου δυνάμει του άρθρου 6 παράγραφος 1 του εσωτερικού κανονισμού του Συμβουλίου (7).
   Άρθρο 9
   Πρόσβαση στις πληροφορίες και υλικοτεχνική υποστήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου εξασφαλίζουν την πρόσβαση του ΕΕΕΕ σε κάθε σχετική πληροφορία.
   2.   Η αντιπροσωπεία της Ένωσης ή/και τα κράτη μέλη παρέχουν, εφόσον χρειάζεται, υλικοτεχνική υποστήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης για την ασφάλεια του προσωπικού που εκτελεί επιχειρησιακά καθήκοντα εκτός της Ένωσης δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σύμφωνα με την εντολή του και ανάλογα με την κατάσταση της ασφάλειας στη γεωγραφική περιοχή ευθύνης του, για την ασφάλεια όλου του προσωπικού που τελεί υπό την άμεση εξουσία του, κυρίως δε:

               α)

               καταρτίζει σχέδιο ασφάλειας για τη συγκεκριμένη αποστολή, βασιζόμενο στην καθοδήγηση της Γενικής Γραμματείας του Συμβουλίου, το οποίο περιλαμβάνει μέτρα ασφάλειας της αποστολής από υλική, οργανωτική και διαδικαστική άποψη, επιβλέπει τη διαχείριση της ασφάλειας κινήσεων του προσωπικού προς τον τόπο αποστολής καθώς και εντός αυτού, τη διαχείριση συμβάντων που αφορούν την ασφάλεια και σχέδιο έκτακτης ανάγκης και εκκένωσης της αποστολής·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο της αποστολής·

               γ)

               μεριμνά ώστε όλα τα μέλη της ομάδας του που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να λαμβάνουν την κατάλληλη κατάρτιση όσον αφορά την ασφάλεια προτού ή μόλις φθάσουν στον τόπο αποστολής τους, με βάση τις διαβαθμίσεις κινδύνου που ορίζει η Γενική Γραμματεία του Συμβουλίου για τον τόπο αποστολής·

               δ)

               μεριμνά για την εφαρμογή όλων των εγκεκριμένων συστάσεων που διατυπώνονται στα πλαίσια των τακτικών αξιολογήσεων ασφαλείας και υποβάλλει γραπτές εκθέσεις για την εφαρμογή τους και για άλλα ζητήματα ασφαλείας στο πλαίσιο των ενδιάμεσων εκθέσεων και των εκθέσεων σχετικά με την εκτέλεση της εντολής στην ΥΕ, το Συμβούλιο και την Επιτροπή.

         Άρθρο 11
   Υποβολή εκθέσεων
   Ο ΕΕΕΕ υποβάλλει τακτικά προφορικές και γραπτές εκθέσεις στην ΥΕ και την ΕΠΑ. Ο ΕΕΕΕ υποβάλλει επίσης έκθεση, αν χρειασθεί, στις ομάδες του Συμβουλίου. Οι τακτικές γραπτές εκθέσεις διαβιβάζονται μέσω του δικτύου COREU. Ο ΕΕΕΕ μπορεί, έπειτα από σύσταση της ΥΕ ή της ΕΠΑ, να υποβάλει έκθεση στο Συμβούλιο Εξωτερικών Υποθέσεων.
   Άρθρο 12
   Συντονισμός
   1.   Ο ΕΕΕΕ προωθεί τον συνολικό πολιτικό συντονισμό της Ένωσης. Μεριμνά ώστε να εξασφαλίζεται ότι όλα τα επιτόπια μέσα της Ένωσης χρησιμοποιούνται συνεκτικά προς επίτευξη των στόχων της ενωσιακής πολιτικής. Οι δραστηριότητες του ΕΕΕΕ συντονίζονται με τις δραστηριότητες της Επιτροπής, καθώς και, αν χρειασθεί, με τις δραστηριότητες άλλων ΕΕΕΕ που δραστηριοποιούνται στην περιοχή. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης.
   2.   Διατηρείται στενή επαφή επιτόπου με τους αρχηγούς των αντιπροσωπειών της Ένωσης και τους αρχηγούς αποστολής των κρατών μελών, οι οποίοι καταβάλλουν κάθε δυνατή προσπάθεια προκειμένου να επικουρούν τον ΕΕΕΕ στην εκτέλεση της εντολής του. Ο ΕΕΕΕ παρέχει τοπική πολιτική καθοδήγηση στον Αρχηγό της EULEX ΚΟΣΣΥΦΟΠΕΔΙΟ, μεταξύ άλλων και στις πολιτικές πτυχές θεμάτων που αφορούν εκτελεστικές αρμοδιότητες. Ο ΕΕΕΕ και ο Μη Στρατιωτικός Διοικητής της Επιχείρησης διαβουλεύονται μεταξύ τους, εφόσον απαιτείται.
   3.   Ο ΕΕΕΕ έρχεται επίσης σε επαφή επιτόπου με σχετικούς τοπικούς οργανισμούς και άλλους διεθνείς και περιφερειακούς παράγοντες.
   4.   Ο ΕΕΕΕ, με άλλους ενωσιακούς παράγοντες παρόντες στην περιοχή, εξασφαλίζουν τη διάδοση και την ανταλλαγή πληροφοριών μεταξύ ενωσιακών παραγόντων στο θέατρο των επιχειρήσεων προκειμένου να επιτυγχάνεται υψηλός βαθμός κοινής αντίληψης και εκτίμησης της κατάστασης.
   Άρθρο 13
   Ανασκόπηση
   Η εφαρμογή της παρούσας απόφασης και η συνοχή της με άλλες συμβολές της Ευρωπαϊκής Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στην ΥΕ, το Συμβούλιο και την Επιτροπή συγκεφαλαιωτική έκθεση για την εκτέλεση της εντολής του κατά τη λήξη της εντολής.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 11 Αυγούστου 2010.

            Για το Συμβούλιο

            Ο Πρόεδρος

         S. VANACKERE

      (1)  Σύμφωνα με την απόφαση του Συμβουλίου Ασφαλείας των Ηνωμένων Εθνών 1244 (1999).

      (2)  ΕΕ L 253 της 16.9.2006, σ. 29.

      (3)  ΕΕ L 42 της 16.2.2008, σ. 92.

      (4)  ΕΕ L 42 της 16.2.2008, σ. 88.

      (5)  ΕΕ L 49 της 26.2.2010, σ. 22.

      (6)  ΕΕ L 101 της 11.4.2001, σ. 1.

      (7)  Απόφαση 2009/937/ΕΕ για την έγκριση του εσωτερικού κανονισμού του Συμβουλίου (ΕΕ L 325 της 11.12.2009, σ. 35).


Avis juridique important

|

32001B0444

2001/444/ΕΚ,ΕΚΑΧ,Ευρατόμ: Απόφαση του Ευρωπαϊκού Κοινοβουλίου, της 4ης Απριλίου 2001, σχετικά με τη χορήγηση απαλλαγής για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1999

Επίσημη Εφημερίδα αριθ. L 160 της 15/06/2001 σ. 0001 - 0021

Απόφαση του Ευρωπαϊκού Κοινοβουλίουτης 4ης Απριλίου 2001σχετικά με τη χορήγηση απαλλαγής για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1999(2001/444/ΕΚ, ΕΚΑΧ, Ευρατόμ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,Έχοντας υπόψη τον ενοποιημένο λογαριασμό διαχείρισης και το δημοσιονομικό ισολογισμό για το οικονομικό έτος 1999 [SEC(2000) 537 - C5-0310/2000, SEC(2000) 538 - C5-0311/2000, SEC(2000)1624 - C5-0313/2000](1),Έχοντας υπόψη την ετήσια έκθεση για το οικονομικό έτος 1999 και τις ειδικές εκθέσεις του Ελεγκτικού Συνεδρίου με τις απαντήσεις των θεσμικών οργάνων (C5-0617/2000)(2),Έχοντας υπόψη τη δήλωση αξιοπιστίας όσον αφορά τους λογαριασμούς και τη νομιμότητα και κανονικότητα των υποκείμενων πράξεων, που χορήγησε το Ελεγκτικό Συνέδριο βάσει του άρθρου 248 της συνθήκης ΕΚ (C5-0617/2000),Έχοντας υπόψη τη σύσταση του Συμβουλίου της 12ης Μαρτίου 2001 (C5-0127/2001),Έχοντας υπόψη το άρθρο 276 τη συνθήκης ΕΚ, το άρθρο 78 ζ της συνθήκης ΕΚΑΧ και το άρθρο 180 Β της συνθήκης ΕΚΑΕ,Έχοντας υπόψη το δημοσιονομικό κανονισμό της 21ης Δεκεμβρίου 1997, και ιδίως το άρθρο 89 αυτού,Έχοντας υπόψη το άρθρο 93 και το παράρτημα V του κανονισμού του,Έχοντας υπόψη την έκθεση της επιτροπής ελέγχου του προϋπολογισμού και τις γνωμοδοτήσεις των άλλων επιτροπών (Α5-0113/2001),Εκτιμώντας τα ακόλουθα:A. Σύμφωνα με το άρθρο 275 της συνθήκης ΕΚ η ευθύνη για τη σύνταξη του λογαριασμού διαχείρισης εμπίπτει στην Επιτροπή.1. Χορηγεί απαλλαγή για την εκτέλεση, από την Επιτροπή, του γενικού προϋπολογισμού της Ευρωπαϊκής Ένωσης για το οικονομικό έτος 1999.2. Εγγράφει τις παρατηρήσεις του στο ψήφισμα που αποτελεί μέρος της απόφασης αυτής·3. αναθέτει στην Πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο καθώς και στην Ευρωπαϊκή Τράπεζα Επενδύσεων και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).Ο Γενικός ΓραμματέαςJulian PriestleyΗ ΠρόεδροςNicole Fontaine(1) ΕΕ C 343 της 1.12.2000.(2) ΕΕ C 342 της 1.12.2000.